Tuzi: Roditelj napao tuđe dijete u školi? – ProSrpski Portal\nNezvanični izvori tvrde da je roditelj jednog učenika ušao za vrijeme trajanja nastave u učionicu gdje se održavala nastava, nanio lakše tjelesne povrede đaku petog razreda i prijetio mu. Iz škole, međutim, demantuju da je dječak udaren ili povrijeđen\nRoditelji učenika petog razreda škole “Mahmut Lekić” u Tuzima navodno su pokrenuli postupak protiv te ustanove, jer je njihovo dijete maltretirano tokom nastave.\nNezvanični izvori tvrde da je roditelj jednog učenika ušao za vrijeme trajanja nastave u učionicu gdje se održavala nastava, nanio lakše tjelesne povrede đaku petog razreda i prijetio mu.\nIz škole, međutim, demantuju da je dječak udaren ili povrijeđen.\nSagovornici su “Vijestima” kazali da su roditelji učenika, prema njihovim saznanjima, pokrenuli postupak protiv škole i nastavnog osoblja koje nije postupilo kako treba, a o čemu je navodno obaviješteno i Ministarstvo prosvjete.\nDirektor škole, Redžep Gjokaj, tvrdi da “nije bilo fizičke agresije” prema djetetu:\n“Tačno je da je za vrijeme odmora jedan roditelj ušao u školu i revoltiran činjenicom da je, kako on cijeni, njegovo dijete bilo izloženo napadu nešto starijeg učenika, obratio se povišenim tonom i neprimjereno tom starijem učeniku”.\nGjokaj je rekao da je uprava odmah pozvala obje porodice na razgovor, koji je bio konstruktivan.\n“Podrazumijeva se da je ovo izolovani slučaj, te da je škola zaključana za vrijeme časova, ali kako smo već rekli, događaj se desio tokom odmora”, kazao je Gjokaj. On je naglasio da se podrazumijeva i da je škola preduzela mjere prema roditelju koji se neprimjereno obratio njihovom đaku.\ndijete napao Roditelj školi tuđe tuži\nMuslimani u Francuskoj nisu progonjeni


Smuti za sniženje pritiska « TINKTURE DR ŠULCA\nJedno istraživanje Američkog udruženja za srce (AHA) pokazalo je da su osobe sa visokim krvnim pritiskom koje su pile po 1 šolju mešanog soka od cvekle i ananasa dnevno uspele da snize pritisak. Jedno novije istraživanje preciziralo je da šolja soka od cvekle i ananasa dovodi do sniženja pritiska za 11 jedinica u roku od 6 sati.\nKoliko je nauci poznato, mehanizam delovanja ovog soka je sledeći. Cvekla sadrži nitrate koji, kad se motabolišu u telu, doprinose širenju krvnih sudova i poboljšanju protoka krvi. Što se tiča ananasa, jedna šolja sadrži 195 mg kalijuma, i samo 1 mg natrijuma, tako da to dodatno doprinosi opuštanju mišića i širenju krvnih sudova.\nDodatno, list celera koji ulazi u sastav smutija čiji recept sledi sadrži određene materije za koje je naučno dokazano da doprinose sniženje krvnog pritiska.\nDakle, evo kako da napravite prirodni, zdrav smuti od sastojaka koji, naučno dokazano, doprinosi da se snizi krvni pritisak.\nPotrebno je: ½ šolje cvekle iseckane na kolutove, 1 i ½ šolje svežeg ananasa, ¼ šolje listova celera, 1 šolja mleka od badema (pirinča, soje), ½ šolje svežeg soka od pomorandže\nUbacite sve sastojke u blender i meljite dok ne dobijete glatku, homogenu masu. Ukoliko nastojite da na prirodan način doprinesete svom zdravlju, možete da ga pijete svakodnevno, pošto ovaj napitak dodatno pomaže detoksikaciji tela, ublažava upale niskog intenziteta (delovanje ananasa), doprinosi boljem funkcionisanju mozga i drugo.\nKategorije: Recepti Tagovi: cvekla pritisak smoothie vegan zdrava ishrana\nmar 22, 2018 u 22 : 45\nSuper su svi vaši recepti.Sve najljepše o vama 😊!


Kako saznaje Visoko.co.ba proteklih mjeseci, a posebno ovih dana u svojoj kulminaciji dobiva na značaju priča oko anonimnih prijava koje stižu u PU Visoko, a tiču se Preventovog otpada i poslovanja firmi koje su se bavile tim poslom. Kako nadalje saznajemo prvo se radilo o anonimnim prijavama, a nakon toga potpuno javno jedna firma je podnijela i krivične prijave protiv lica za koja smatra da su izvršila prijave.\nTako u prvi plan ponovo dolazi nikada riješeno pitanje Preventovog otpada koji je morao kao ozbiljna kompanija imati i ozbiljnog “dobavljača” po ovom pitanju, suprotno zakopavanju otpada u krugu vlastite fabrike, istresanja otpada u rijeku Bosnu, odvoz preko sumnjivih firmi po visočkim njivama i brdima, pa do Republike Srpske o čemu se negativno o Visokom izvještavalo i u centralnim emisijama PTPC-a.\nBit će svakako interesantno pratiti razvoj događaja, tim prije jer i u ovom trenutku u krugu Preventove fabrike u Topuzovom Polju postoji značajna količina organskog otpada za koji se nadamo da će velika kompanija naći ozbiljnog dobavljača koji će isti i zbrinuti. Do tada svakako da ćemo pratiti i tok policijske istrage koliko to bude moguće, kako bi konačno saznali ko je to lovio u mutnom i kome Visočani imaju zahvaliti za ogroman broj oboljelih posljednjih godina i ko je to zarađivao na njihovom zdravlju.


NAPISMENO - CAS potvrdio, Partizan MOŽE u Evropu! - Sportske.net\nNAPISMENO - CAS potvrdio, Partizan MOŽE u Evropu!\nSud za sportsku arbitražu (CAS) u Lozani potvrdio je u utorak pismenim putem da je postupak koji je pokrenuo Partizan okončan poravnanjem sa UEFA. Crno-beli MOGU u Evropu!\nU Humskoj se (ne) nadaju Zvezdinom kiksu?Đurđević bi u Gruziji ''sigurno'' dao gol?Jevtović najavio još jači Partizan do kraja sezoneTavamba promenio friz - Ovo je razlog!Božinov i Piksi zajedno u provodu u Kini!\nVicešampion Srbije imaće pravo nastupa u UEFA takmičenjima u sezoni 2017/2018 ukoliko kroz domaće prvenstvo ili nacionalni kup izbori plasman u kvalifikacije za Ligu šampiona ili Ligu Evrope!\nTo je u utorak zvanično potvrđeno pismenom odlukom Suda za sportsku arbitražu (CAS) u Lozani koji se oglasio saopštenjem za javnost.\nSud za sportsku saopštio je da je proces koji je fudbalski klub Partizan pokrenuo zbog odluke UEFA od 13. decembra 2016. godine okončan poravnanjem, nakon što su crno-beli dostavili nove dokaze.\n"Nakon otvaranja postupka pred CAS, novi dokazi su predočeni od strane FK Partizan vezano za poziciju dugovanja prema srpskim poreskim organima. Na osnovu toga, došlo je do sporazuma pa će Partizan imati pravo da se takmiči u UEFA takmičenjima" stoji u delu saopštenja Suda za sportski arbitražu.\nPartizan je zbog papiroloških problema prethodne jeseni ušao u problem jer UEFA nije dostavio dokumenta koja potvrđuju da je sa državom postignut reprogram duga za porez.\nZbog toga je sektor za finansijski monitoring klubova reagovao pa je UEFA kaznila Partizan zabranom igranja u evropskim takmičenjima u prvoj od naredne tri sezone u kojoj se crno-beli izbore za pravo učešća.\nNa kraju je veliki problem rešen pa će "Grobari" na leto moći da bodre svoj klub u pohodu na grupnu fazu jednog od dva evropska takmičenja.


Bespalatan kurs u KIC-u: Naučite crnogorsko oro | Share Montenegro\nHome Dešavanja Bespalatan kurs u KIC-u: Naučite crnogorsko oro\nNow reading: Bespalatan kurs u KIC-u: Naučite crnogorsko oro\nKulturno – informativni centar „Budo Tomović“ od 6. do 29.oktobra organizuje šesti kurs „Crnogorsko oro“ za odrasle, koji će biti besplatan, saopštavaju iz KIC-a.\nUz pomoć rukovodioca kursa, Emina Đečevića i stručnih saradnika KIC-a, polaznici će savladati osnovne korake te tradicionalne igre, kao i najznačajnije podatke o pojmu, starini i karakteru Crnogorskog ora.\nJednomjesečni kurs omogućiće svim zainteresovanim Podgoričanima da savladaju koreografiju popularne starocrnogorske igre, korake, poskočice i sl. Časovi će biti organizovani dva puta sedmično, srijedom i petkom.\n“Pozivamo sve zainteresovane sugrađane na prvi čas, u srijedu, 6.oktobra, u Folklornoj sali KIC-a „Budo Tomović“ od 20:30h” – zaključuje se u saopštenju.


Za novih 17 doktoranada 750 hiljada eura - Vijesti.me\nStipendije podrazumijevaju mjesečnu naknadu istraživačima od 700 eura, besplatnu školarinu na doktorskim studijama na univerzitetima u Crnoj Gori i novac za istraživanja Edit\nSedamnaest dobitnika stipendija (Foto: Ministarstvo nauke)\nMINA News 18. oktobar 2019, 18:50\nMinistarstvo nauke odobrilo je 17 stipendija za doktorske studije, za koje je izdvojilo oko 750 hiljada eura, saopšteno je it tog Vladinog resora.\nOni su pojasnili da stipendije podrazumijevaju mjesečnu naknadu istraživačima od 700 eura, besplatnu školarinu na doktorskim studijama na univerzitetima u Crnoj Gori i novac za istraživanja, čiji je važan segment međunarodna ili intersektorska mobilnost, u iznosu do deset hiljada eura godišnje.\nMinistarstvo je 24. aprila objavilo drugi konkurs za dodjelu stipendija za doktorska istraživanja.\nKako su naveli, do isteka roka za prijavljivanje pristigle su 33 prijave, nakon čega je uslijedio proces evaluacije.\nMinistarstvo je pripremilo Rang listu odobrenih stipendija za doktorska istraživanja, na kojoj je od 17 dobitnika stipendija, 13 iz oblasti, prirodno-matematičkih, tehničko-tehnoloških, medicinskih i poljoprivrednih nauka, a četiri iz oblasti društvenih i humanističkih nauka.\n“Prošle godine Ministarstvo je prvi put objavilo konkurs za atraktivne doktorske stipendije i uslove za istraživanje kada je konkursom izabrano 19 kandidata i za njih su izdvojena sredstva od oko 750 hiljada eura”, kaže se u saopštenju.\nOve godine, kako su istakli, taj broj se povećava na 36, što znači da su za dvije godine izdvojili 1,5 milion eura za jačanje ljudskih resursa i istraživačkih kapaciteta.\n“Namjera Ministarstva je da i naredne godine objavi isti konkurs, kako bi se postigla kritična masa od oko 50 mladih istraživača i krajnji cilj zadržavanje talenata u Crnoj Gori”, zaključuje se u saopštenju.


UDES KOD BIJELJINE: Devojka u kritičnom stanju, bori se za život\nDvadesetogodišnja P.S, koja je juče teško povređena u sudaru kod Bijeljine, životno je ugrožena i priključena je na aparate za veštačku ventilaciju u Univerzitetskom kliničkom centru Republike Srpske (UKC RS) u Banjaluci, gde je hospitalizovana.\nUDES U BEČIĆIMA: Nikšićanin preminuo od posledica sudara\nTridesetčetvorogodišnji Nikšićanin R.L, preminuo je sinoć od povreda zadobijenih nakon saobraćajne nesreće u Bečićima.\nSAOBRAĆAJNA NESREĆA: Dvoje mrtvih u sudaru kod Gradačca\nDvije osobe poginule su u sudaru dva vozila u mestu Donje Ledenice, opština Gradačac, potvrđeno je "Nezavisnim novinama".\nMEDIJI RS SAZNAJU: Poginuo slovenački konzul u Banjaluci\nPešak koji je poginuo sinoć u Banjaluci kod Rebrovačkog mosta je Marijan Ristić, državljanin Slovenije.\nSAOBRAĆAJNA NESREĆA NADOMAK BUDVE: Jedna osoba poginula\nDržavljanin Albanije J.S (29) poginuo je u saobraćajnoj nesreći koja se dogodila u jedan sat i 35 minuta poslije ponoći u mjestu Lapčići, nadomak Budve saopšteno je iz Operativno-komunikacionog centra Uprave policije.\nTEŠKA SAOBRAĆAJNA NESREĆA: U sudaru sa kamionom PREMINUO vozač "mercedesa"\nSmrt vozača automobila konstatovao je dežurni lekar Službe hitne medicinske pomoći Doma zdravlja Lukavac.\nTRAGEDIJA U PODGORICI: Poginula devojka (19) u saobraćajnoj nesreći\nDevetnaestogodišnja devojka A.P. iz Podgorice poginula je jutros u saobraćajnoj nesreći koja se dogodila u Vojvođanskoj ulici u glavnom gradu Crne Gore.\nNOVI DETALJI TRAGEDIJE NA KORČULI U KOJOJ SU STRADALA 3 MLADIĆA: Motor odleteo 30 metara, vozač (19) tek položio vozački ispit\nNakon što su u saobraćajnoj nesreći poginula trojica mladića, opština Smokvica je zbog te velike tragedije, jedne od najvećih u istoriji tog korčulanskog mesta, proglasila sedmodnevnu žalost.\nU HRVATSKOJ POGINULO DETE (14): Dečak vozio u alkoholisanom stanju, ocu se bore za život\nU noći između subote i nedelje, u Tkalcima kod Krapine, dogodila se teška saobraćajna nesreća, u kojoj je po život opasne povrede zadobio 46-godišnji muškarac iz Petrovskog.\nTUGA U KORČULI: Stravična saobraćajna nesreća odnela tri mlada života\nNovi detalji o teškoj prometnoj nesreći koja se sinoć dogodila na Korčuli.\nUSMRTIO DEČAKA (11) U SARAJEVU: Predložen jednomesečni pritvor za vozača kamiona\nPostupajući tužilac Tužilaštva Kantona Sarajevo predložio je Kantonalnom sudu u Sarajevu određivanje jednomesečnog pritvora osumnjičenom inicijala R.R. zbog teškog krivičnog dela protiv bezbednosti javnog saobraćaja.\nTUGA U BOSNI: U saobraćajnoj nesreći kod Bihaća stradala 13-godišnja devojčica\nHOROR U HRVATSKOJ U sudaru automobila i školskog autobusa u Vrgorcu povređeno petoro dece!\nU sudaru automobila i školskog autobusa danas je u Vrgorcu u Hrvatskoj povređeno petoro dece, preneli su hrvatski mediji.\nStravična nesreća u Mostaru, poginuo mladić u jezivom udesu!\nTeška saobraćajna nesreća dogodila se sinoć u Mostaru.


Uvode se elektronski dnevnici: Roditelji će imati uvid u ocene\nNaslovna Info Opštinske vesti Uvode se elektronski dnevnici: Roditelji će imati uvid u ocene\nOd 1. septembra uvode se elektronski dnevnici u koje će roditelji imati uvid.\nProjekat će se primenjivati u pilot školama, a njegova puna primena podrazumeva potpunu zamenu štampanog papirnog dnevnika elektronskim.\nOvako će izgledati dnevnik\n„Ovo je i najveća prednost e-dnevnika Ministarstva prosvete u odnosu na slična rešenja na tržištu. Svi ostale varijante podrazumevaju dupli unos podataka, u papirni i e-dnevnik. Ovo nije popularno kod nastavnika i dovodi do grešaka pri unosu podataka“, kažu iz ovog resornog ministartsva.\nMidorag Sokić iz Foruma beogradskih gimnazija navodi da je e-dnevnik trebalo da bude uveden mnogo ranije:\n„E-dnevnik postoji svuda u svetu, danas deca i roditelji svakodnevno koriste računare, a to da nastavnici pružaju otpor tom projektu uopšte nije istina. Mi želimo i svakako ćemo se vrlo brzo navići na taj sistem. Danas svaka profesija podrazumeva korišćenje računara, što ne bismo i mi to prihvatili“, navodi Sokić.\nPrethodni tekstBeživotno telo devojke pronađeno u blizini Keja\nSledeći tekstNova vodovodna mreža za Pivnice


Nova ponuda fiksnog optičkog interneta i distribucije TV – Krstarica\nNova ponuda fiksnog optičkog interneta i distribucije TV\nTanjug 18. novembra 2021. 16:33\nBEOGRAD – Kompanija Telenor je predstavila Hipernet, novu uslugu za domaćinstva koja obuhvata optički internet, uslugu digitalne televizije u testnoj verziji i fiksnu telefoniju.\nKako se navodi, lansiranjem kompletnog portfolija fiksnih usluga, Telenor je predstavio integrisanu ponudu telekomunikacionih usluga za postojeće i nove korisnike u Srbiji.\n„Verujemo u ovo tržište i zbog toga smo u Hipernet, naš najambiciozniji projekat do sada, uložili značajna sredstva. Ne lansiramo samo novu uslugu, već predstavljamo i novu, kvalitativno drugačiju ponudu koja podrazumeva najbolji internet i digitalnu televiziju za celo domaćinstvo“, kaže generalni direktor Telenora Majk Mišel.\nPrema njegovim rečima, cilj kompanije je da korisnicima omogući novo iskustvo, u skladu sa najboljim praksama industrije.\n„Naš fokus jeste i biće na stalnom razvoju mobilnih i fiksnih usluga, kao i širenju portfolija novim funkcionalnostima i relevantnim izborom medijskog sadržaja“, navodi Mišel.\nHipernet će domaćinstvima u Srbiji, dodaju, doneti najjači „Wi-Fi“ signal u svakom uglu doma, kako su rekli, centar kućne zabave koji je zasnovan na digitalnoj televiziji nove generacije i vrhunsko korisničko iskustvo.\nIz Telenora navode da žele da usluga digitalne televizije, koja je, kažu, još uvek u testnoj verziji, u potpunosti bude prilagođena potrebama korisnika.\nKompanija je u okviru lansiranja ove usluge odlučila da mišljenje korisnika uključi u izgradnju finalnog proizvoda, navodi se u saopštenju, i dodaje da će povratne informacije koje dobija od korisnika kompaniji omogućiti da kontinuirano unapređuje svoje usluge u pogledu kvaliteta, funkcionalnosti, jednostavnosti korišćenja i korisničke podrške.\nDodaje se da zainteresovani građani mogu da probaju Hipernet digitalnu TV u testnoj verziji i da povratnim informacijama o korisničkom iskustvu pomognu u daljem razvoju proizvoda.


ODLUKA O DOPUNI ODLUKE O MREŽI ZDRAVSTVENIH USTANOVA: U javni sistem bi 172 privatne apoteke\nNa javni poziv za umrežavanje privatnih apoteka u javni zdravstveni sistem javile su se 172 apoteke iz 63 privrednih društava, saopšteno je iz Fonda za zdravstveno osiguranje.\n"Na javni poziv su se odazvale 172 apoteke iz 63 privrednih društava, ali to ne znači da će sa svima njima biti potpisan ugovor. U narednom periodu će Komisija Fonda utvrditi koje od njih ispunjavaju uslove za potpisivanje ugovora, a osim toga slijedi procedura kako bi se obezbijedili svi tehnički da bi se ljekovi na recept podizali u privatnim apotekama", objasnili su u Fondu.\nPodsjećamo, kako je direktor Fonda zdravstva Sead Čirgić rekao ranije, procedura, između ostalog, podrazumijeva obezbjeđivanje informatičke podrške i obuku farmaceuta za korišćenje programa. Nakon toga slijedi sama realizacija – s receptom u privatne apoteke, što će, kako očekuju biti krajem septembra.\nČirgić je istakao da će ovaj sistem pružiti puno pogodnosti građanima.\nVlada je na sjednici 12. jula usvojila Odluku o dopuni Odluke o mreži zdravstvenih ustanova ("Sl. list CG", br. 48/2017) kojom se građanima omogućava da uz recept ljekove dobiju i kod apoteka čiji je osnivač drugo pravno i/ili fizičko lice, sa kojom Fond za zdravstveno osiguranje zaključi ugovor. To znači da će recept koji je propisan od izabranog doktora, osim u 53 apoteke "Montefarma", moći da se realizuje i u više od 250 apoteka, koje imaju mogućnost da zaključe ugovor sa Fondom.\nIZVOR: Vebsajt RTCG, 30.08.2017.


Vesti online / Vesti / Srbija / Upozorenje Nikoliću: Ako 9. januara budete u Srpskoj, ne dolazite u Sarajevo!\nDenis Bećirović, zastupnik SDP-a u državnom parlamentu pozvao je predsednika Srbije Tomislava Nikolića da bude politički odgovoran predsednik Srbije i ne dolazi na proslavu Dana RS u Banjaluku i poručio da, u suprotnom, nema razlog da dolazi u Sarajevo.\nNa udaru zbog najave da će ići u Banjaluku: Tomislav Nikolić\n- U slučaju da zaista 9. januara budete prisustvovali negiranju konačnih i obavezujućih odluka legalnog Ustavnog suda BiH, da li zaista mislite da ima ikakvog smisla i logike da posetite glavni grad države Bosne i Hercegovine i bosanskohercegovačke državne organe i institucije - pita Bećirović u otvorenom pismu predsedniku Srbije.\nBećirović je uveren da ako Nikolić bude rezonovao kao politički odgovoran predsednik Srbije, 9. januara neće "negirati i potkopavati državne organe Bosne i Hercegovine".\n- Ako, pak, budete rezonovali kao četnički vojvoda iz 1992. godine, onda zaista nema nikakve dileme u vezi s vašim najavljenim prkošenjem legalnim odlukama organa države Bosne i Hercegovine - naveo je Bećirović, koji je pozvao predsednika Srbije da u interesu mira, stabilnosti i dobrosusedske saradnje bude politički odgovoran predsednik.\nBećirović Nikolića pita zašto je odlučio da, 20 godina nakon potpisivanja Dejtonskog mirovnog sporazuma, učestvuje direktno i flagrantno u kršenju konačne i obavezujuće odluke legalnog i legitimnog Ustavnog suda države Bosne i Hercegovine, te da li je svestan da njegov dolazak na proslavu 9. januara znači podršku politici razbijanja nedeljive hiljadugodišnje države Bosne i Hercegovine.\n- Da li ste razmišljali o tome da takvim nepromišljenim i opasnim destruktivnim činom izlažete i Republiku Srbiju brojnim problemima i opasnostima u budućnosti - pitanje je Bećirovića za srpskog predsednika.\nOn, inače, tvrdi da 9. januar nema nikakvo pravno uporište u Dejtonskom mirovnom sporazumu i Ustavu BiH i da stoga obeležavanje ovog datuma predstavlja, kako smatra, ozbiljnu provokaciju za državu Bosnu i Hercegovinu i celokupnu međunarodnu zajednicu, a Nikolića pita i koji su razlozi zbog kojih pristaje da učestvuje u obeležavanju nelegalnog i uvredljivog datuma za Bosnu i Hercegovinu, Evropu i Ujedinjene nacije.\nEX YU Skandal u BiH: Srpsku prekrili lobanjama i krvlju\nČetvrtak 05.01.2017. 15:18\nČetvrtak 05.01.2017. 15:21\nČetvrtak 05.01.2017. 15:19\nIma jedna zemlja od Une do Drine republika Srpska tako joj je ime Ta je zemlja brate srcu mome draga od Trebinja ona je do Novoga grada Romanija gora majci siri ruke a za Srpsku kuca srce Banja Luke Majevica, Majevica i dolovi ravni i tu zive, i tu zive moji pravoslavni Kako koja, kako koja zaratuje gora Ozren gora, Ozren gora i Trebava mora Za tebe se majko uvijek Bogu molim sto te vise napadaju, sve te vise volim


Zaštita života 480 stanovnika: Smanjenje poplavnog rizika u slivu Vrbasa\nRadovi čišćenja, uređenja korita i ojačavanja obala Vrbasa počeli su u naselju Gračanica, općina Bugojno, u okviru projekta “Integrisanje klimatskih promjena i smanjenje rizika od poplava u slivu Vrbasa”.\nProjekt “Integrisanje klimatskih promjena i smanjenje rizika od poplava u slivu Vrbasa” ima za cilj da omogući bh. vlastima na svim nivoima da se prilagode rizicima od poplava kroz primjenu tehnologija koje bi omogućile ekonomske aktivnosti otporne na klimatske promjene, saopćeno je iz UNDP-a.\nProcijenjena vrijednost radova je 300.000 KM, a općina Bugojno učestvuje sa novčanim sredstvima u iznosu od 30 posto.\nRadovi se realiziraju u okviru Projekta koji implementira Razvojni program Ujedinjenih nacija (UNDP), a finansira Globalni fond za okoliš (GEF), u saradnji sa Ministarstvom spoljne trgovine i ekonomskih odnosa BiH, Ministarstvom za prostorno uređenje, građevinarstvo i ekologiju Republike Srpske, entitetskim ministarstvima nadležnim za upravljanje vodama i civilnim zaštitama, i 14 općina u slivu rijeke Vrbas.\n– Do kraja godine implementiraće se deset projekata smanjenja rizika od poplava u sedam općina čija je ukupna vrijednost oko 1,4 miliona KM uz 30 posto učešća jedinica lokalne samouprave – navela je rukovoditeljica UNDP projekta Raduša Cupać.\nUz pomoć Projekta, koji se implementira od aprila 2015. godine, za općinu Bugojno je pripremljen i ustupljen na korištenje paket digitalnih prostornih podataka, mape opasnosti i rizika od poplava sa GIS paketom, unaprijeđen sistem za uzbunjivanje i komunikaciju od poplava predajom 140 ručnih stanica, dvije mobilne radio stanice i jednom sirenom.\nVrijednost pružene tehničke i stručne podrške je više od 90.000 KM, saopćeno je.


Beograd nije prepreka za dijalog, kaže Dačić\nBy Milos Mitrovic / Објављено на: June 24, 2019\nPoznato je da će francuski predsjednik Emanuel Macron otkazati samit Zapadnog Balkana u Parizu, ako Priština ne ukine trife na proizvode iz Srbije i Bosne i Hercegovine, izjavio je ministar vanjskih poslova Ivica Dačić. Očekivanja da će samit biti održan su previsoka, dodao je on.\nNa konferenciji za novinare sa svojim norveškim kolegom Ine Eriksen Soreide, Dačiću je postavljeno pitanje da li bi se otkazivanje samita moglo tumačiti kao poraz. On je odgovorio da je “izgledalo da je predsednik Kosova, Hašim Tači, bio taj koji je pretrpio najveći poraz”. Tači je rekao da je “Kosovo poraženo”, tvrdi Dačić; prema njegovim rečima, Tači je rekao da je Kosovo označeno kao “razlog za otkazivanje samita”.\n“Ovaj (samit) je bio prilika da se nastavi dijalog”, rekao je Dačić, dodajući da Srbija nije prepreka.\n“Mi samo kažemo da mere koje su prepreka za dijalog … treba ukinuti pre nastavka dijaloga”, nastavio je govoriti o tarifama. Uvođenje tarifa bilo je više politička nego ekonomska mera”.\nKada su upitani da komentarišu tvrdnje da se “može čuti od američkih funkcionera da Albanci kriju zločine počinjene nad Srbima”, Dačić je tvrdio da su to govorili njemački funkcioneri. To je, međutim, “istorija”, rekao je Dačić.\n“Ono što je od ključnog značaja za nas je postizanje kompromisnog rešenja koje nije nametnuto”, zaključio je ministar, ponovivši da zahtev Beograda da prizna nezavisnost Kosova nije kompromis.\n“Protiv teških odnosa sa Crnom Gorom”\n“Srbija se apsolutno protivi pogoršanju odnosa sa Crnom Gorom, kao i otežavanju veza između crnogorskog i srpskog naroda”, rekao je Dačić. On je naglasio da Srbi koji žive u Crnoj Gori nisu “uvezeni”. “Oni žive u Crnoj Gori vekovima i prema popisu čine više od 30 posto stanovništva. Očekujemo da Crna Gora uzme u obzir i tu činjenicu i prava srpskog naroda koji tu žive”./ ibna


Činjenice koje niste znali o kompaniji HONOR - ITNetwork\nHome PRENOSNI UREĐAJI\tČinjenice koje niste znali o kompaniji HONOR\nHONOR, kao tehnološki brend sa vrhunskim performansama svojih proizvoda, zahvaljujući izvanrednim rezultatima u Kini najavljuje veliki povratak na globalno tržište. Srbija neće biti izuzeta iz ambicioznih planova kompanije, te će korisnici u našoj zemlji uskoro moći da se uvere u jedinstveno iskustvo koje novi HONOR uređaji pružaju.\nPrisustvo kompanije HONOR u Srbiji\nHONOR na svim tržištima na kojima je prisutan uglavnom posluje na isti način i sa istom misijom – nezavisno od toga da li tržište ima milione ili hiljade kupaca.\n„Principi kojima se vodimo na najvećim tržištima, isti su oni koje primenjujemo u poslovanju i u Srbiji. To znači da neprestano pratimo promene na tržištu i u ekonomiji, kao i potrebe korisnika. Na srpskom tržištu u poslednjih nekoliko godina primećujemo dinamičan razvoj telekomunikacionog sektora, naročito u industriji pametnih telefona, sa potencijalom za dalji rast. U narednom periodu korisnici će imati priliku da se uvere da ostajemo posvećeni daljem razvoju poslovanja u Srbiji, pružajući im visoko kvalitetne proizvode i kontinuirano poboljšavajući njihovu svakodnevicu”, kaže Bruce Huang, generalni menadžer za HONOR Srbija, Hrvatska i Slovenija.\nKorisnici u Srbiji mogu da očekuju da će u bliskoj budućnosti, i ranije nego što pretpostavljaju, moći da se uvere u inovacije i tehnološke mogućnosti koje su prisutne u HONOR uređajima – pametnim telefonima, prenosnim računarima, pametnim ekranima, tabletima, nosivim uređajima, TrueWireless slušalicama i ruterima.\nHONOR je namenjen – svima\nPrethodno, HONOR je bio vodeći globalni tehnološki brend namenjen omladini. Sada, HONOR ima za cilj da postane globalni kultni tehnološki brend i omogući pametan život u svim scenarijima i na svim kanalima, za sve ljude, stvarajući novi inteligentni svet za sve.\n„Kako bismo to postigli, nadograđujemo portfolio proizvoda i interne operacije kako bismo ponudili proizvode posebno dizajnirane za potrebe opšte populacije, ali i najzahtevnijih korisnika. Naš cilj je da imamo sveobuhvatan portfolio namenjen različitim cenovnim razredima, kao i da postavimo standarde u industriji estetskim dizajnom, vrhunskim korisničkim iskustvom, uz pristupačnost naše tehnologije za sve”, poručuje Bruce Huang.\nDa li HONOR ima resurse za dalji razvoj nakon odvajanja od Huawei-ja?\nHONOR, uprkos tome što je mlada kompanija, ima mogućnosti da proprati celokupan proces, odnosno end-to-end operacije, od istraživanja i razvoja, lanaca snabdevanja, proizvodnje, do prodaje, marketinga, usluga i finansija. Istraživanja i razvoj, kao i stalni fokus na razvoj najsavremenijih tehnologija, pomažu kompaniji da ostane konkurentna. Trenutno, HONOR ima preko 10.000 zaposlenih širom sveta, a 50 odsto njih su stručnjaci za istraživanje i razvoj. Sa 30.000 maloprodajnih lokacija i 3.000 centara za korisničku podršku, dopire do ljudi iz svih krajeva sveta.\nS inovacijom proizvoda kao osnovnom vrednošću, HONOR nastavlja da ulaže velika sredstva u istraživanje i razvoj kako bi podržao svoj portfolio pametnih telefona i drugih pametnih uređaja, težeći postizanju savršene ravnoteže između najsavremenije tehnologije i vrhunskog korisničkog iskustva.\nHONOR MagicBook V 14 i saradnja sa kompanijom Microsoft\nHONOR je u Kini nedavno lansirao HONOR MagicBook V 14, jedan od prvih prenosnih računara na svetu sa unapred instaliranim Microsoft Windows 11 operativnim sistemom. Na taj način HONOR i Microsoft nastavljaju da jačaju strateško partnerstvo i razvijaju rešenja koja mogu da uključe različite softverske i hardverske tehnologije za različite potrebe korisnika. Kao i u industriji smartfona, i u kategoriji laptopova HONOR neprestano radi na unapređenjima i implementaciji novih tehnologija koje će predstaviti u narednim uređajima kako globalno, tako i u Srbiji.\nHonor će u partnerstvu sa Microsoftom integrisati cloud computing i AI tehnologiju u svoje proizvode i servise, među kojima su Yoyo inteligentni asistent, AI travel asistent, servisi za prevođenje i drugo.\nČinjenice koje niste znali o kompaniji HONOR was last modified: 11 oktobra, 2021 by Nemanja Ristic\nPutovanje Samsung Galaxy S21 telefona od kontrole...\nVelika jesenja akcijska ponuda Huawei proizvoda, počinje...\nNovi detalji o Samsungovim smartphoneima S10 i...\nProcurele informacije o iPhone-u 13


dan posle izbora na kim\n07.10.2019. 10:51h 07.10.2019. 10:52h\nČlan predsedništva Srpske liste Slavko Simić kazao je u severnoj Mitrovici da su Srbi na izborima na KIM ostvarili veličanstvenu pobedu kojanće im, kako je rekao, osigurati opstanak na ovim prostorima. On je za Kurir rekao da su Priština i deo međunarodne zajednice pokušali da instaliraju privatne Srbe.\n- Srpski narod je na jučerašnjim izborima pokazao koliko je uz svoju državu Srbiju, naše nesalomivo jedistvo i slogu i koliko su uz predsednika Aleksandra Vučića. Vodila se žestoka kampanja protiv srpskog naroda, Srpske liste i države Srbije, ali ćemo konačno imati deset poslaničkih vojnika koji će zajedno sa predsednikom Aleksandrom Vučićem i državom Srbijom voditi borbu za nacionalne interese, rekao je Simić za Kurir.\nSrpska lista je državna i politička sila koju nije lako slomiti, kazao je Simić i dodao da ovu stranku očekuje velika politička borba u narednom periodu.\n- Ovo je veličanstvena pobeda Srpske liste i srpskog naroda na KiM u nemogućim uslovima i pokazali smo da je Srpska lista politička i državna sila, koju nije lako slomiti i pokolebati i čestitam srpskom narodu na tome. Očekuje nas ozbiljna politička borba u narednom periodu, suočavanje s političkim izazovima i problemima i maksimalni rad srpskih političkih predstavnika na terenu, kako bi poboljšali političke uslove naših građana. Poručujem srpskoj zajednici da ćemo nakon konstituisanja skupštine u Prištini naš osnovni cilj biti da se suprotstavimo svakom zakonu, amandmanu, međunarodnom sporazumu i svim ostalim procesima koji ne štite viotalne interese srpskog naroda na KiM. I Kurtiju, Osmani i svim ostalim političkim liderima poručujemo da nikada nećemo odustati da se borimo za prisustvo države Srbije na KiM i da nikada, ali nikada nećemo odustati da se borimo za naša prava, slobodu, ravnopravnost i budućnost naše dece na KiM- poručio je Simić.\nSlavko SimićSrpska listaizboriKosovo i MetohijaSrbijaPrištinaBeograd


Fudbaleri Uljme žele uspešnije proleće - eVršac\nFudbaleri Partizana iz Uljme, posle prvog dela sezone, završili su u donjem delu tabele Južnobanatske lige. Pred početak sezone klub je bio pred gašenjem, ali su dolaskom Zorana Momčilova i Idomena Đačića, uspeli da formiraju ekipu i bez priprema startuju u novoj sezoni.\nPosle odigrana tri kola, uspeli su da u klub dovedu trenera Dejana Babića, koji je sa mladim i neiskusnim sastavom uspeo da osvoji deset bodova i zadrži korak sa ekipama koje će se u nastavku prvenstva boriti za opstanak u ligi.\nSvakodnevni sastanci uprave su pravi pokazatelj da želimo da što bolje i spremnije dočekamo start priprema. Ispred uprave bih istakao da imamo puno poverenje u rad i vođenje ekipe trenera Babića i da će oni na kraju sezone uspeti da ostvare naše želje da ostanemo u ligi, kaže Momčilov.\nTrener Babić koji je u teškom trenutku preuzeo ekipu iz Uljme kaže:\nNa poziv ljudi koji su preuzeli klub došao sam, klub koji je bio bez bodova i gde se slabo treniralo. Situacija se popravila kada smo u hodu više radili, vratili nekoliko igrača i uspeli da uhvatimo bodovni priključak sa timovima koji će se boriti do poslednjeg kola ova sezone za opstanak u ligi, rekao je Babić.\nUskoro počinje prelazni rok.\nU dogovoru sa upravom doveli smo šestoricu iskusnih igrača koji će mnogo značiti ovom sastavu. Sada je mnogo bolje, lakše i verujem da ćemo kroz jedan dobar rad uspeti da popravimo lošu jesen. Ima još toga da popravimo u našoj igri pre svega realizaciju i onda možemo se nadati dobrim rezultatima, kaže Babić.\nPola lige će se boriti za što bolju poziciju na tabeli i iznad crte koja znači opstanak u ligi.\nOdavno nije bilo ovako zanimljivo prvenstvo, mnogo detalja će odlučivati i mislim da možemo izdržati trku i na kraju obezbediti mesto u sredini tabele. Biće teško i neizvesno do poslednjeg kola ali verujem u sebe, igrače i da će Uljma ostati u Južnobanatskoj ligi i sledeće sezone, optimista je Babić.


Dodeljena priznanja „Zvezde Beograda 2020“ – Studio B\nDodeljena priznanja „Zvezde Beograda 2020“\nDodeljena priznanja „Zvezde Beograda 2020“ Tanjug\nObjavljeno: 06.10.2021. 16:40 Izmenjeno: 07.10.2021. 11:07\nU Starom dvoru su dodeljena priznanja „Zvezde Beograda 2020“, u znak zahvalnosti svima koji su doprineli u borbi protiv pandemije korona virusa\nPredsednik Skupštine grada Nikola Nikodijević podsetio da je ovo peta godina od kada se te nagrade dodeljuju.\nNaveo je da smo proteklu godinu proživeli u specifičnim uslovima, te da su minulih 12 meseci globalno obeleženi ekonomskom i zdravstvenom krizom.\n„Da bismo sve to prebrodili, bilo je neophodno da postoje divni ljudi koji “iskaču“ iz šablona vremena u kojem živimo. Oni su pokazali ne samo empatiju, već i spremnost, volju i hrabrost da pomognu u najtežim trenucima“, rekao je Nikodijević, navodi se u saopštenju Gradske uprave.\nKako je dodao, da nije bilo volontera, pojedinaca, institucija i organizacija danas bismo imali mnogo veće posledice ove krize.\nNikodijević je izrazio zahvalnost Kancelariji za mlade Grada Beograda koja je, kako je rekao, bila deo Gradskog štaba za vanredne situacije i dala veliki doprinos u borbi protiv pandemije.\n„Od početka pandemije, Kancelarija za mlade je organizovala volontere i bila velika podrška Gradu i svim gradskim institucijama. Želim da zahvalim i svim dobitnicima priznanja jer su dali veliki doprinos da ostvarimo zacrtane ciljeve“, rekao je Nikodijević.\nPodsetio je da su istinski heroji zdravstveni radnici – lekari, medicinske sestre i tehničari, kao i nemedicinsko osoblje, koji su radili i rade u crvenoj zoni.\n„Nadam se da ćemo kada sve ovo prođe, pronaći način da im zahvalimo u meri u kojoj to zaslužuju. Jedan od najboljih načina da pomognemo zdravstvenim radnicima je da budemo disciplinovani, da se vakcinišemo i poštujemo mere“, dodao je Nikodijević.\nZamenik direktora Kancelarije za mlade Grada Beograda Nemanja Marković istakao je da je život u doba pandemije donekle izmenio dosadašnju praksu dodele priznanja.\n„Ovo simbolično priznanje predstavlja zahvalnost, a nadamo se da ćemo sledeću dodelu nagrada dočekati u mnogo boljim uslovima“, rekao je Marković.\nPriznanja „Zvezde Beograda 2020“ dodeljuje Kancelarija za mlade Grada Beograda, a među dobitnicima su direktor Doma zdravlja „Savski venac“ Zoran Bekić, Dragana Despot iz Zavoda za biocide i medicinsku ekologiju, koorinatorka vakcinalnog punkta u Hali 11 Beogradskog sajma Svetlana Mićić.\nTakođe, priznanje su dobili i koordinatorka vakcinalnog punkta u Hali 3 Beogradskog sajma Dragana Milošević, koordinatorka vakcinalnog punkta u TC „Ušće“ Snežana Kalabić, komunalni milicionar Miloš Dimitrijević i Prihvatilište za decu Beograda.


Prozori, Foto: Printscreen\nKod objekata koji se vode kao spomenik kulture i nalaze se pod zaštitom, mora se dostaviti i saglasnost Zavoda za zaštitu spomenika kulture grada\nObjavljeno: 26.10.2021. 07:42h\nZa 67 opština i gradova Ministarstvo rudarstva i energetike predvideo je subvencije za zamenu stolarije, fasade i ložišta, a datum početka konkursa zavisi od opštine do opštine. Dok su u nekim jedinicama lokalne samouprave objavljene liste dobitnika kao što je slučaj u Nišu i Kragujevcu, neke samouprave kao što je Beograd tek su raspisale javni poziv za izbor kompanija koje će izvoditi radove.\nOno što je ključno za građane jeste to da imaju 21 dan da se prijave za subvencije od dana kada opština ili grad objave konkurs za građane. Veliki broj opština kasnio je sa javnim pozivom, iako je ministarka rudarstva i energetike Zorana Mihajlović još 19. avgusta navela da je pred izabranim lokalnim samoupravama „zadatak da do kraja avgusta moraju da raspišu javne pozive za građane“.\nMinistarkina najava se nije obistinila, pa smo tako došli u situaciju da u Beogradu tek u oktobru biraju kompanije za izvođenje radova, te da potpisivanje ugovora sa građanima tek predstoji.\nOnog trenutka kada se raspiše poziv građanima, oni moraju da ispune određene uslove i dostave dokumentaciju.\nŠta je potrebno za građane?\nNaime, vlasnici porodičnih kuća ili stanova pri prijavu moraju da dostave fotokopiju lične karte sa adresom prebivališta ili očitanu ličnu kartu podnosioca, ali i fotokopije drugih članova domaćinstva i zdravstvene knjižice ili izvod iz knjige rođenih za maloletnike.\nNeophodno je popuniti prijavni obrazac za sufinansiranje energetske efikasnosti, na sajtu jedinice lokalne samoupšrave i resornog ministarstva mogu da nađu prilog i izjavu. Dakle, građani moraju da se opredele za jednu od tri subvencije, dakle za zamenu stolarije, fasade ili zamenu kotla.\nGrađani bi trebali da dostave i predračun sa količinom i cenom za opremu od jednog od izabranih izvođača radova sa liste koju je opština napravila.\nZatim neophodno je dostaviti i kopiju rešenja o utvrđivanju poreza na imovinu za prethodnu godinu odnosno fotokopija kupoprodajnog ugovora, ako je ista izvršena u prethodnih godinu dana.\nTakođe, potrebno je dostaviti i fotokopiju računa za utrošenu struju za objekat za koji se konkuriše za prethodni mesec (u odnosu na mesec konkurisanja).\nKod objekata koji se vode kao spomenik kulture i nalaze se pod zaštitom, mora se dostaviti i saglasnost Zavoda za zaštitu spomenika kulture grada.\nUkoliko građanin subvencioniše za zamenu kotla, onda mora da dostavi fotokopije rešenja o odobrenju za priključenje, ugovora o priključenju na distributivnu gasnu mrežu i poslednjeg računa za gas.\nDa bi građani mogli da konkurišu za ove subvencije neophodno je prvo da je podnosilac prijave vlasnik sa mestom prebivališta u porodičnoj kući ili stanu za koju podnosi prijavu i da poseduje jedan od dokaza za stambeni objekat: prepis lista nepokretnosti, upotrebnu dozvolu, rešenje o ozakonjenju. Kod stambenih zgrada neophodna je potvrda o registraciji skupštine stanara i saglasnost stambene zajednice.\nA šta kompanijama?\nGrad Beograd je 5. oktobra raspisao javni poziv za izbor izvođača radova koji traje do 22. oktobra, a zbog ograničenih sredstava određeno je da se energetska sanacija sprovede na teritoriji opštine Palilula kao pilot projekat, koja je prema tvrdnjama iz gradske uprave, najugroženija kada se radi o energetskoj efikasnosti.\nBeogradu su odobrena sredstva za finansiranje zamene stolarije u iznosu od 10 miliona dinara od strane Ministarstva rudarstva i energetike,a isti iznos je obezbedio i Grad. Ostatak od 20 miliona dinara u obavezi su da obezbede građani koji budu izabrani na konkursu.\nKompanije koje vrše isporuku i radove na ugradnji materijala, opreme i uređaja, a koje su zainteresovane, mogu da se prijave na javnom pozivu ako su upisani u registar APR-a i preduzetnici su najmanje šest meseci od dana podnošenja prijave, zatim da nad njima nije pokrenut stečajni postupak ili postupak likvidacije, kao i da imaju ateste za materijale i proizvode.\nOno što kompanije treba da prilože jesu prijavni obrazac u tri primerka, potpisanu izjavu i ateste za materijale i proizvode. Sva ova dokumenta mogu naći na sajtu Grada Beograda u javnom pozivu.\nKoliko se ljudi prijavilo u Kragujevcu?\nU Kragujevcu je objavljena preliminarna kojima su odobrene subvencije za neku od mera, a najveće interesovanje bilo je za zamenu spoljne stolarije, gde je odobreno 70 prijava od ukupno 101.\nOd 14 prijava za subvencionisanje nabavke kotla ili etažne peći na drveni pelet prihvaćeno je 11, a od 81 prijave za nabavku instalacija kotlova na gas odabran je 51 vlasnik.\nZa šta sve su predviđene subvencije, a šta se ne računa u troškove?\nSubvencijama je predviđeno finansiranje zamene spoljnih prozora i vrata, sistema grejanja, odnosno kotla koji isključivo kao gorivo koristi prirodni i tečni naftni gas i drvnu biomasu. Građani će takođe moći da ugrade solarne kolektore za centralnu pripremu potrošne tople vode, postave termičku izolaciju objekta, ali i da zamene delove grejnog sistema ili opreme radijatore sa termostatskim ventilima i aparatima za regulaciju i merenje toplote.\nOno što je važno napomenuti jeste da se sredstva neće odobravati za nabavku i ugradnju pojedinačnih prozora i vrata, već zamena mora biti kompletna za stan ili kuću.\nPodnosilac prijave snosi troškove koji su iznad sredstava sufinansiranja. Takođe, ne prihvataju se troškovi radova koji nastaju pre prvog obilaska Komisije za pregled podnetih zahteva.\nCene stolarije u Srbiji razlikuju se od firme do firme, ali i mnogih drugih kriterijuma – materijala, dimenzija, vrste zatvaranja. Najjeftiniji su PVC prozori, gde za običan prozor sa dvostrukim staklima u proseku treba nekih 130 evra, ili od 85 do 160 evra po kvadratnom metru.\nCena prozora sa drvenim okvirom koji mogu biti od PVC prozora skuplji i do 40 odsto je nekih 100 do 180 evra. Najskuplji su kombinovani prozori drveno-aluminijumski, koji su često i duplo skuplji od običnih PVC prozora. U te cene treba uračunati i ugradnju, a montaža se naplaćuje između pet i 10 evra po kvadratu.\nNOVI DETALJI IZ ISTRAGE UBISTVA ĐOKIĆA: Tužilaštvo zatražilo dodatna veštačenja, evo koja i zašto\nUŽIVO POTPISAN SPORAZUM O PLATFORMI ZA VEŠTAČKU INTELIGENCIJU U KRAGUJEVCU Vučić: Srbija ima prvi superkompjuter u celom regionu\nOPADA BROJ ZARAŽENIH U MORAVIČKOM OKRUGU: Za JEDAN DAN, preminulo TROJE pacijenata\nPAR KOJI JE PREPUN SKANDALA REŠIO DA STAVI TAČKU NA VEZU?! Jedna stvar pokrinula priče o RASKIDU\nNajmanje 24 osobe poginule u plemenskim sukobima u Sudanu\nOVA PRIČA JE NEVEROVATNA: Kako je od momka koji prodaje OBUĆU postao ZVEZDA Cecinog spota!


:: Naslovna strana > Glasnik broj 13 >-Iz rada matičnih sekcija -Jednostavno, precizno, jeftino\nMatične sekcije urbanista i planera organizovale su, 24. novembra u Beogradu, okrugli sto na kome su prezentirale svoje predloge za izmene i dopune Zakona o planiranju i izgradnji (ZPI). Moderator je bio urbanista Marin Krešić, koji je detaljno predstavio - komentarisao sve ono što je"izbačeno", odnosno, ponuđeno da "uđe" u budući ZPI.\nMinistarstvo za životnu sredinu, prostorno planiranje i građevinarstvo pozvalo je Inženjersku komoru Srbije, sve njene članove, da predlože izmene i dopune Zakona o planiranju i izgradnji (ZPI). Taj poziv najbolje se "primio" kod matičnih sekcija urbanista i planera, čiji su članovi dostavili nekoliko desetina predloga kako da se poboljša ZPI. Komisija dve matične sekcije pregledala je apsolutno sve pristigle predloge i sintetizovala u konzistentan materijal-dokument kako bi "apdejtovani" Zakon o planiranju i izgradnji trebalo da izgleda u sektorima prostornog planiranja i urbanizma. Taj svoj dokument, u kojem nisu mogli da se nađu svi predlozi za promene, ponudili su Ministarstvu, ali su prosledili i sve ostale predloge svojih članova.\nPredlozi urbanista i planera pojednostvljuju proceduru i preciziraju zakonske odredbe, a time pojeftinjuju izradu planske dokumentacije\n"Predlozi za imene i dopune Zakona o planiranju i izgradnji usmereni su ka pojednostavljenju i preciziranju, skraćivanju i pojeftinjenju", rekao je Marin Krešić, član Komisije iz Matične sekcije urbanista, prezentirajući Dokument. "Prvo smo izbacili sve one članove koji nisu izdržali "proveru vremena", a onda smo predložili kako bi trebalo da izgledaju (šta bi u njima trebalo da piše) novi, popravljeni i dopunjeni članovi ZPI".\nS obzirom na to da je Marin Krešić bio jedan od koordinatora u izradi postojećeg ZPI može mu se verovati da predložene izmene i dopune idu ka popravci i preciziranju postojećih odredbi , odnosno, potpuno novim rešenjima, kako bi se planovi, akta i projekti brže donosili, a dokumenti koji su potrebni građanima i institucijama samo jednom plaćani ili bili besplatni.\nNajvažniji deo predloženih izmena i dopuna je onaj koji govori da je "ovaj Zakon za svako planiranje, izgradnju i prateće radnje glavni (krovni) dokumet i u odnosu na druge zakone ima u svakom pogledu jaču snagu u regulisa-nju oblasti na koje se odnosi, kao i na druge u njemu spomenute oblasti, nadležnosti i službe". Ovo zato što su se u praksi mešale nadležnosti, zbog nepreciznosti bilo mnogo "kreativnog tumačenja", što je sve stvaralo mnogo zabuna i, umesto da smanjuje, povećavalo prostorno-urbanistički haos, zapavo, problematizovalo kompletan građevin-ski sektor.


Za tri godine radno sposobno stanovništvo u Srbiji smanjeno za 118.000, pa je pad broja nezaposlenih za 170.000, velikim delom zasluga ljudi koji su otišli\nIako se vlast često hvali podacima o sve većem broju zaposlenih i sve nižoj stopi nezaposlenosti, statistika koja bi to trebalo da potvrdi, unosi više zabune i nepoverenja čak i među analitičare.\nOni objašnjenje za ove podatke ne vide u fantastičnoj ekonomskoj politici od 2012, odnosno u periodu u kom smo imali dve recesione godine, a kao jedno od objašnjenja navode promenu metodologije po kojoj se svako ko je u prethodnoj nedelji radio jedan sat, makar i na crno ili kao pomažući član porodice, bilo da je plaćen u novcu ili naturi, vodi kao zaposlen.\nPo tom modelu je Anketa o radnoj snazi koju sprovodi Republički zavod za statistiku, objavila da je u trećem tromesečju 2017. bilo 320.000 više zaposlenih i 172.000 manje nezaposlenih u odnosu na 2014. Šire, prema podacima FREN-a, od trećeg tromesečja 2012. godine do trećeg kvartala 2017. zaposleno je više skoro 730.000 ljudi ili je povećana zaposlenost za čak 36 odsto. Takođe, u trećem tromesečju 2017. u odnosu na 2014. godinu, za koju je RZS uradila reviziju podataka u skladu sa novom metodologijom Ankete, u Srbiji je 118.000 ljudi starijih od 15 godina manje, pa se broj nezaposlenih, manji za 170.000, najvećim delom odnosi na one koji su otišli iz zemlje.\nMilojko Arsić, profesor na Ekonomskom fakultetu u Beogradu ističe da ukoliko je u poslednjih pet, šest godina zaista došlo do tolikog upošljavanja, mnogo većeg od privrednog rasta, to bi značilo da su jedinični troškovi rada veći i da je pala produktivnosti.\n- Na liberalnom tržištu rada kao što je naše, teško da bi rasle plate ako pada produktivnost, a mi smo imali određen rast plata. Drugo, imamo rast izvoza, što ukazuje da nije smanjena konkurentnost privrede, što bi bio slučaj da su povećani troškovi rada - izražava Arsić sumnju u statistiku zaposlenosti.\nOn dodaje da bi se deo objašnjenja mogao naći u tome da je ogroman pad zaposlenosti od 2009. godine u stvari bio preuveličan i da bi statistika trebalo da uradi reviziju mada, kako kaže, "podaci o zaposlenosti se koriste u političke svrhe i nikom ne odgovara da se to utvrdi".\nOn primećuje da nije baš uobičajeno da se nezaposlenost prepolovi u zemlji sa najslabijim privrednim rastom u CIE. Delimično se to može objasniti odlaskom ljudi iz zemlje, što je samo po sebi loše, ali postavlja se pitanje gde ti ostali rade, kada se to ne vidi u privrednoj aktivnosti.\n- Metodologija obračuna BDP-a obuhvata i sivu zonu, pa ako su oni zaposleni neformalno, to bi se trebalo videti negde - ukazuje Arsić podsećajući na nedoslednosti u nekim delatnostima, kao recimo pre nekoliko godina, kada se u dva, tri kvartala duplirao broj pomažućih članova porodice.\nS druge strane, Mihail Arandarenko, profesor na Ekonomskom fakultetu u Beogradu, objašnjava ovaj rast zaposlenosti time da je povećan kvantitet, ali ne i kvalitet poslova, pa sve više ljudi radi slabo plaćene poslove, povremeno i sa pola radnog vremena.\n- Ljudi moraju da se snalaze jer su u krizi nestali dobri, sigurni poslovi koji su mogli da izdržavaju porodicu. Takođe, smanjeni su i tzv. neradni prihodi poput penzija, socijalnih davanja, doznaka, prihodi od rentiranja stanova, kamate i drugi. Zbog toga je, između ostalog, i više aktivnih i zaposlenih mladih ljudi - objašnjava Arandarenko napominjući da je prema anketi o potrošnji domaćinstva skoro pola prihoda od plata, a pola neradnih prihoda.\nOn objašnjava i da se rast zaposlenosti baziran na lošim i slabo plaćenim poslovima, nije statistički odrazio plate, koje su umesto smanjenja, u proseku povećane, jer se kod kao izvor podataka uzima oko milion zaposlenih u preduzećima, među kojima nema samozaposlenih, poljoprivrede (oko pola miliona ljudi), onih koji rade na sivo i crno, iako svi oni ulaze u ukupan broj zaposlenih.\nU trećem kvartalu 2017. u Srbiji je bilo 2,88 miliona zaposlenih, od čega 2,25 miliona formalno, sa nekim oblikom ugovora o radu i 628.400 neformalno, odnosno zaposlenih u sivoj i crnoj zoni. U poslednjih godinu dana, broj formalno zaposlenih je povećan za 117.000 dok je broj neformalno zaposlenih smanjen za 49.000, pre svega u agraru, što se objašnjava slabijom poljoprivrednom godinom. Međutim, među formalno zaposlenima, još 207.000 njih ne ostvaruje pravo na zdravstveno osiguranje niti pravo na penzijsko osiguranje. Kako se navodi u saopštenju Ankete o radnoj snazi za treće tromesečje, ukoliko bi se, u skladu sa preporukama Međunarodne organizacije rada, i ta lica smatrala neformalno zaposlenim, uvećala bi se ta kategorija do 835.400, a stopa dostigla 29 odsto.\nViše iz ove kategorije « Batut: U Srbiji 1.036 osoba obolelo od malih boginja\tVujović: Zaostajemo za regionom zbog disfunkcionalnih preduzeća »


Cveće na Đinđićevom grobu, građani u "Šetnji za Zorana"\nAktuelno Cveće na Đinđićevom grobu, građani u "Šetnji za Zorana" 12 mart, 2014\nZoran Djindjić, tada lider "Saveza za promene" na opozicionom mitingu u Beogradu 1. oktobra 1999. Podelite\nU senci predizborne kampanje danas je u Beogradu obeležena 11-ta godišnjica ubistva premijera Srbije Zorana Đinđića.\nU Aleji velikana od ranog jutra članovi porodice, prijatelji, političari i građani polažu cveće i pale sveće na grobu Zorana Đinđića, a na mestu ispred Vlade Srbije, gde je ubijen 12-tog marta 2003-će godine vence su položili članovi vlade koju je on vodio, kao i članovi sadašnje Vlade u ostavci.\nDelegaciju Demokratske stranke predvodio je njen predsednik Dragan Đilas, koji je sa Đinđićevom udovicom Ružicom položio venac na grob ubijenog premijera. I lider Nove demokratske stranke Boris Tadić je odao počast bivšem predsedniku DS-a, a njegov nekadašnji saradnik i naslednik na mestu premijera Zoran Živković je nakon polaganja venca u dvorištu Vlade Srbije izjavio da je ubistvo Đinđića bio je najteži udarac razvoju srpske demokratije i moderne i zdrave Srbije.\nŽivković je ocenio da je godinu dana posle ubistva Đinđićev put potpuno napušten, kao i da je zatim je usledio dug period lutanja, vraćanja unazad i posrtanja.\nGodišnjicu ubistva Zorana Đinđića Liberalno demokratska partija je obeležila tradicionalnom "Šetnjom za Zoran", a lider LDP-a Čedomir Jovanović je izjavio da se nastavlja borba za potpunu istinu o 12. martu 2003 godine. Ubice su u zatvoru, ali Srbija time nije zadovoljna, rekao je Jovanović.\nU šetnji je učestvovao veliki broj građana, a povorku su predvodili Jovanović, istoričarka Latinka Perović, lider Socijaldemorkatske unije Žarko Korać i drugi.\nS obzirom da se obeležavanje jedanaeste godišnjice ubistva Zorana Đinđića poklopilo sa predstojećim izborima, na zaostavštinu ubijenog premijera tokom cele predizborne kampanje su se pozivali gotovo svi političari.


Koalicija Srebrenica otvara svoj prostor u centru grada\nHome / Srebrenica•Bratunac / Dešavanja / Koalicija Srebrenica otvara svoj prostor u centru grada\nBy eSrebrenica.ba on 25. July 2017.@esrebrenica\nKoalicija Srebrenica, oko koje su okupljene organizacije i pojedinci, a uz podršku OSCE-a, kancelarije u Srebrenici otvoriće svoj prostor koji će biti ponuđen mladim na korištenje.\nRad se o prostoru previđenom za različite aktivnosti kao što su promocije umjetničkih radova, fotografija, postavki, edukaciju, kao i mjesto susreta svih mladih iz Srebrenice.\n“Potaknimo diskusije, organizujmo aktivnosti i objedinimo pozitivne priče našeg grada u našem i vašem novootvorenom prostoru. Saznajte sve o Koaliciji i njenom dosadašnjem radu da bismo mogli nastaviti planirati i organizovati događaje zajedno u narednom periodu. Budite i Vi dio Koalicije”, navode organizatori.\nProgram je predviđen od 19.00 časova sutra, 26. jula, a prostor se nalazi u kući između dva frizerska salona u Srebrenici.\nMogu li pionirke ŽOK Bratunac u finale RS\nInternacionalno takmičenje u pisanju eseja


Od 20 skupštinskih odbora samo dva vode opozicionari - Istinomer\nIvana Pavlović 13. 10. 2016.\nOd 20 skupštinskih odbora u novom 11. sazivu Skupštine Srbije samo dva vode poslanici opozicije što je najmanje u poslednja četiri saziva, pokazala je analiza Istinomera na osnovu istraživanja Otvorenog parlamenta. U osam odbora zamenik predsednika je iz redova opozicije, što znači da je opozicija dobila 10 takvih pozicija (predsednik i zamenik predsednika), gotovo isto kao i u prošlom sazivu 2014-2016 kada je opozicioni poslanik sedeo na mestu četiri predsednika i šest zamenika predsednika odbora.\nMesto predsednika odbora dobile su Dveri i LSV, dok su zamenička mesta pripala Socijaldemokratskoj stranci (4), DS (3) DSS (1) i LDP (1). Napominjemo da je odbor za prava deteta posebno stalno radno telo kojim po poslovniku predsedava predsednica skupštine, dok je njen zamenik u ovom sazivu iz redova SDPS. Takođe, u vladajuću većinu uključili smo predsednike odbora iz stranaka koji podržavaju vladu, kao i poslanika Muamera Zukorlića koji je mesto predsednika odbora za obrazovanje dobio sa kvote SNS-a.\nFoto: Ilustracija / Jelena Šušnjar\nU mandatu Vlade Mirka Cvetkovića u 11 odbora predsednici su bili iz redova opozicionih partija. U narednom skupštinskom sazivu, za vreme Dačićeve vlade opozicija je “dobila” na upravljanje sedam odbora, da bi u prošlom 10. sazivu taj broj iznosio četiri.\nU poređenju sa prethodnim sazivom opozicija je danas brojnija u poslaničim klupama te nisu jasne opaske poslanika vladajuće većine da su predstavnici opozicije dobili više mesta nego što im pripada po broju osvojenih mandata. I drugo, zamenik predsednika je manje uticajno mesto koje nema takvu težinu kao predsednik. Naime, sekretar odbora sve aktivnosti dogovara sa predsednikom koji rukovodi radom odbora, ali ne i sa njegovim zamenikom koji ga samo menja u slučaju odsustva.\n“Jedino smo uvek bili korektni, to može i u prethodnim sazivima da se vidi, a videće se i sad da predstavnici opozicije dobijaju više mesta nego što je to predviđeno, i više predsedničkih mesta nego što im pripada po broju osvojenih mandata”, kazala je predsednica odbora za odbranu i unutrašnje poslove Marija Obradović (SNS) na sednici tog odbora održanoj 8. jula 2016.\nNakon što je pre nekoliko dana na čelo skupštinskog odbora za porodicu i zdravlje izabran Darko Laketić (SNS) pošto je prethodno izabrana predsednica Slavica Đukić Dejanović preuzela dužnosti minista bez portfelja, potvrđene su ranije bojazni političkih analitičara da broj skupštinskih odbora kojima predsedava opozicija ima silaznu tendenciju i da će biti nikad manji.\nIako poslovnik o radu Skupštine Srbije ne definiše precizno kojim odborima mora predsedavati opozicija, već je to stvar dogovora poslaničkih grupa i dobre volje vladajuće većine, ustupanje jednog broja mesta opoziciji svedoči o spremnosti većine da ojača kontrolnu ulogu parlamenta.\n“Davanjem predsedničkog mesta opoziciji iskazuje se jasna namera da se osnaži kontrolni kapacitet odbora. Takođe, davanje veće uloge opoziciji doprinosi većoj uključenosti opozicije, povećava mogućnost kompromisa i podstiče zajednički rad u parlamentu uprkos političkim i stranačkim podelama”, ocenjuje se u istraživanju Otvorenog parlamenta “Ka boljim zakonima – unapređenje rada odbora Skupštine Srbije” iz maja 2016. godine.\nDušan Spasojević, docent na Fakultetu političkih nauka i jedan od autora spomenutog istraživanja podseća da je pre 10 godina nepisano pravilo bilo da se opoziciji daju predsedničke pozicije u važnim odborima.\n”Trend opadanja broja odbora kojima predsedava opozicija znači da se seče kontrolna i nadzorna uloga parlamenta, marginalizuje opozicija a parlament će u još većoj meri biti samo glasačka mašinerija”, ocenjuje Spasojević.\nOn pozdravlja odluku SNS da se odbor za evropske integracije dodeli opoziciji, ali je, kako kaže, trebalo u duhu dobre parlamentarne prakse, da dobiju još neke važne odbore.\nU svetu ima primera parlamenata, čak i u našem neposrednom susedstvu, čiji poslovnici o radu preciziraju podelu pozicija u odborima između vladajuće stranke i opozicije. I da se ne bi pogrešno zaključilo da je važan samo broj odbora, ukazujemo na primere zemalja u kojima se opozicionim strankama ne garantuje veliki broj predsedničkih mesta u odborima, ali im pod obavezno sleduje odbor za kontrolu javnih finansija.\nU crnogorskoj skupštini na primer predsednik i zamenik predsednika ne mogu biti iz pozicije odnosno opozicije, navodi se u članu 34 Poslovnika Skupštine Crne Gore.\nU Kanadi, odbori biraju predsednika i dva zamenika tako da je predsednik iz vladajuće stranke, a zamenici iz opozicije. Međutim, postoje četiri izuzetka od pravila: predsedničke pozicije u odboru za javne finansije (Standing Committee on Public Accounts), odboru o dostupnosti informacija, privatnosti i etici (Standing Committee on Access to Information, Privacy and Ethics), u odboru o vladinim aktivnostima i prognozama (Standing Committee on Government Operations and Estimates) i odboru o statusu žena (Standing Committee on the Status of Women) moraju pripasti opoziciji.\nU Velikoj Britaniji za opoziciju su rezervisana dva predsednička mesta, ali u odboru za javne finansije (Public Accounts) i u odboru za standarde (Standards).\nDa podsetimo, konstituisanje prvih odbora u julu mesecu i raspodelu pozicija pratile su verbalne i medijske varnice između SNS i jednog dela opozicije koja je bila nezadovoljna zastupljenošću u upravljanju odborima. Predsednik poslaničke grupe SNS Aleksandar Martinović rekao je da su radikali tražili predsedničko mesto u odboru za odbranu ili kontrolu službi bezbednosti, a da im je SNS nudila mesta zamenika predsednika.\nSlične zahteve imao je i DJB navodeći da im kao četvrtoj po snazi stranci pripada jedno predsedničko i mesto zamenika u nekom od skupštinskih odbora. Ni jedna ni druga stranka nisu dobile nijedno predsedničko i potredsedničko mesto.\nKonstituisanje odbora pratile su i javne optužbe opozicije na račun SNS da mesta u odborima nisu podeljenje kroz dogovor poslaničkih grupa, što je vladajuća stranka negirala. Na primer, poslanik SDS Marko Đurišić je tokom diskusije na sednici Odbora za odbranu i unutrašnje poslove 8. jula rekao da dogovora predsednika poslaničkih grupa nije bilo već je predsednica odbora Marija Obradović njega telefonom pozvala i pitala da li želi da bude njen zamenik u tom odboru. Slične izjave čule su se i od poslanika DS koji su ukazali da nije bilo konsultacija šefova poslaničkih grupa i predsednika skupštine.\nSkupštinski odbori su stalna radna tela Narodne skupštine. Njihova ovlašćenja određena su članom 44 Poslovnika o radu Narodne skupštine prema kojem odbori razmatraju predloge zakona i drugih akata, prate sprovođenje politike koju vodi Vlada, prate izvršavanje zakona itd.\nNarodna skupština skupštinski odbori


Policija isključila iz saobraćaja trojicu vozača - Radio Sto Plus\nNovopazarska policija je u okviru međunarodne akcije pojačane kontrole saobraćaja, usmerene na otkrivanje prekršaja upravljanja vozilom pod dejstvom alkohola i psihoaktivnih supstanci, isključila iz saobraćaja trojicu vozača koji su vozili pod dejstvom alkohola ili psihoaktivnih supstanci.\nU policiji navode da su sinoć oko ponoći, zaustavili „opel vektru“ kojom je upravljao muškarac (50) sa 1,64 promila alkohola u organizmu, a pola sata kasnije „opel korsu“ koju je vozio mladić (22) pod dejstvom psihoaktivnih supstanci.\nOsim njih, policija je u Tutinu isključila iz saobraćaja državljanina (32) Crne Gore koji je upravljao „golfom“ sa 0,80 promila alkohola u organizmu, a kojem je sudija za prekršaje izrekao novčanu kaznu u iznosu od 10.000 dinara i tri meseca zabrane upravljanja motornim vozilom na teritoriji Srbije.\nIz policije apeluju na vozače da ne upravljaju vozilom pod dejstvom alkohola i dosledno poštuju saobraćajne propise, jer na taj način čuvaju svoj i živote drugih učesnika u saobraćaju.\nPreminula dva kovid pacijenta, na lečenju 78 osoba\nVozaču Kučevića pravosnažno dve godine zatvora\nGotovo izjednačene plate u Novom Pazaru, Tutinu i Sjenici


RTS :: Koji su brendovi najbolji u Srbiji\nEkonomija Koji su brendovi najbolji u Srbiji\nsreda, 27. nov 2019, 23:10 -> 23:38\nKrajem godine, već tradicionalno, Privredna komora i Ministarstvo trgovine dodeljuju priznanje "Najbolje iz Srbije". Među najboljima su i ove godine "Karneksova" jetrena pašeta, "Zaječarsko pivo" i koncern "Bambi". Potrošači i stručni žiri ovoga puta nagradili su i robne i korporativne brendove, kao i one u usponu.\nUz poznate firme ovoga puta među dobitnicima su i nove koje koriste onlajn prodaju i digitalne tehnologije ali i one iz turizma.\nMiroljub Aleksić, potpredsednik Privredne komore Srbije kaže da su firme koje su nagrađene značajan pokretač srpke privrede koje hrane desetine hiljada porodica.\n"Pokreću reprocikluse, veliki su izvoznici i značajno pune naš budžet", rekao je Aleksić.\nPrivrednici kažu da država sve više sluša privrednike i da je uvažila 40 odsto sugestija za bolji poslovni ambijent.\nVlada najavljuje i novu ekonomsku strategiju koja bi trebalo da suštinski promeni odnos prema državi, obrazovanju i kulturi.\n"Verujem da ćemo u narednim godinama biti jedina zemlja koja će pokazati pozitivne rezultate u ekonomskim migracijama. Ne zato što smo najbolji u tome već što smo počeli na vreme da razmišljamo i pre nego što je naša zemlja i ušla u Evropsku uniju i želimo da se suočimo sa tim", kaže Zoran Đorđević, ministar za rad borčka i socijalna pitanja.\nNeki dobitnici su više puta dobili priznanje i to smatraju još većim uspehom jer su opstali i to na sve zahtevnijoj svetskoj konkurentskoj sceni.\n"Svi koji su dobili nagrde moraju sa svojim aktivnostima i da dele znanja i da podstiču promenu privrednog ambijenta koji treba da bude podstrek za više startapova, za više hrabrih ljudi koji će pokretati svoj biznis i davati šansu mladim ljudima u ovoj zemlji", kaže Stanka Pejanović, potpredsednik Izvršnog odbora "Gorenje Hisense".\nZnak "Najbolje iz Srbije 2019", koje su laureati stekli omogućiće im pravo korišćenja u promotivnim kampanjama i tržišno finansijskim aktivnostima.


Sudski tumači i prevodioci - Kaluđerica\nSudski tumač Kaluđerica\nSudski tumači i prevodioci Kaluđerica - Audio verzija\nKaluđerica je urbano beogradsko naselje koje se delimično nalazi na teritoriji opštine Zvezdara, a delom na teritoriji opštine Grocka. Izgrađeno je u dolini Kaluđeričkog potoka, između uzvišenja po kojima se pružaju, na severnoj strani, smederevski put, a na južnoj strani, auto - put, nekada poznat kao Auto - put bratstva i jedinstva. Udaljenost od centra Beograda je oko 13 kilometara. Kaluđerica je poznata kao najveće divlje naselje na Balkanu, jer je građena stihijski, bez ikakvog plana, bez građevinskih dozvola, kanalizacije i ostale infrastrukture. Za razliku od južnoameričkih predgrađa - favela, kuće u Kaluđerici su, mada većinom nezavršene, građene od čvrstog materijala, lepe su i prijatne za stanovanje mnogočlanih porodica. Problemi stanovnika Kaluđerice su, slično onim koje imaju ljudi koji žive u favelama, uske, često neasfaltirane, blatnjave ulice, neodgovarajaća ili nepostojeća kanalizacija za veći deo naselja, problemi sa elektro - snabdevenjem, sa javnim prevozom i slični. Svaka kuća u Kaluđerici ima izgrađeno kupatilo, ali neki stanovnici ne mogu da ga koriste jer nemaju vodu. Mnogi još upotrebljavaju poljski wc. Većinu stanovnika čine prognani ili izbegli sa područja bivše Jugoslavije zahvaćenih ratom, koji su se, tokom tridesetak godina, naseljavali u Kaluđericu. Nekoliko porodica Srba prognanih 2004. godine iz Metohije i danas ovde žive bez struje, ali kažu da im je u Kaluđerici ipak mnogo bolje nego u Klini, Orahovcu ili Suvoj reci.\nZvaničan broj stanovnika Kaluđerice je oko 25 hiljada, a nezvanično se procenjuje na oko 45 hiljada. Tako brzo rastuće naselje, koje se i dalje širi i skoro se spaja sa susednim Malim Mokrim Lugom na zapadu i Leštanima na istoku, ima i svoja podnaselja - kvartove. Neka od njih su dobila imena po nazivima kafana na Smederevskom putu, u blizini kojih su izgrađena, kao recimo: „Moravac“, „Čardak“ i „Tri tiganja“. Na najvišem delu padine, ispod auto - puta je naselje Klenak, a u produžetku je Stara Kaluđerica, dok je u dolini najveći kvart u kome se nalazi osnovna škola, vrtić, pošta, ambulanta, policijska stanica i dva supermarketa.\nStanovnici Kaluđerice imaju mogućnost da, kao i žitelji ostalih delova Beograda, u prevodilačkom centru Akademije Oxford dobiju prevod službenih materijala na jezik koji im je potreban, ali i overu novog dokumenta pečatom ovlašćenog sudskog tumača. Pored navedenog, možemo da ponudimo i kurseve stranih jezika koje vode iskusni i visoko kvalifikovani predavači, obuku za rad na računarima prema najnovijim svetskim standardima, profesionalno osposobljavanje, odnosno, dokvalifikaciju i prekvalifikaciju, za različite poslove koji zahtevaju III ili IV stepen stručne spreme, ali i pripremnu nastavu za polaganje prijemnih ispita u svim gimnazijama, srednjim i višim školama, kao i na fakultetima.\nPrevodioci i sudski tumači Kaluđerica\nProfesionalci koji u okviru prevodilačkog centra Akademije Oxford prevode i overavaju vaša zvanična dokumenta i javne isprave su vrhunski jezički stručnjaci koji su, sa najvišim ocenama, diplomirali na tražim odsecima Filoloških fakulteta i od nadležnih državnih organa dobili licencu za rad. Mnogi od njih rade upravo sa svojim maternjim jezicima, što kvalitet njihovih prevoda podiže na još viši nivo, a na strankama daje neophodnu sigurnost da će kod nas dobiti precizan i korektno urađen prevod, potpuno prilagođen tekstu izvornika. Prevodioci i sudski tumači Kaluđerica veoma dobro poznaju gramatička, pravopisna, semantička i ostala pravila jezika za koji su se specijalizovali, a s obzirom na to da se, pored prevođenja, bave i overavanjem materijala na novom jeziku, prema proceduri koja je definisana zakonom, oni su perfektno upoznati sa svim aktuelnim propisima i zakonima, kao, uostalom, i sa stručnom pravnom terminologijom zastupljenom u pisanim materijalima koje obrađuju. Prevodioci i sudski tumači Kaluđerica imaju dugogodišnje iskustvo u prevođenju i legalizaciji zvaničnih materijala, a o kvalitetu njihovog rada svedoči i veliki broj zadovoljnih klijenata, koji im se, po pravilu, nakon prve saradnje i kasnije uvekobraćaju, kad god imaju potrebu za profesionalnom obradom službenih spisa. Zahvaljujući svojim neospornim kvalifikacijama i praktičnom znanju, naši stručnjaci mogu svojim strankama da obezbede da na jednom mestu, u relativno kratkom roku i po više nego povoljnim cenama, dobiju overene prevode svojih materijala i da odmah nakon toga mogu da ih upotrebljavaju u međunarodnom pravnom prometu.\nKako nalaže Zakon o uređenju sudova Republike Srbije, prevodioci i sudski tumači Kaluđerica su, pre imenovanja prošli predviđene provere podobnosti i položili profesionalnu zakletvu pred nadležnim državnim organima, kojom su se i zvanično obavezali na rad u skladu sa aktuelnim zakonima, ali i na odgovarajući odnos prema svojim klijentima i dokumentima koja im se poveravaju na obradu. Oni, dakle, imaju obavezu da sve vaše materijale zaštite od bilo kakve vrste nepoželjne upotrebe, da iznad svega poštuju vašu privatnost, a podatke koji im se otkrivaju tokom rada čuvaju kao poslovnu tajnu. Tako ćete, ukoliko nas angažujete za prevod i overu svojih zvaničnih dokumenata i javnih isprava, osim obrade materijala na vrhunskom nivou, dobiti i svu sigurnost koja vam je potrebna i zagarantovanu diskreciju.\nU okviru kojih jezika prevodilac i sudski tumač Kaluđerica može da prevede zvanične materijale?\nU prevodilačkom centru Akademije Oxford vaši službeni spisi mogu biti prevedeni u okviru više od 40 jezika koji se govore na području Evrope, ali i u drugim delovima sveta. Osim jezika koji su najrasprostranjeniji po broju govornika i traženi u svim sferama društvenog života, kao što su engleski, ruski, nemački i francuski, prevodilac i sudski tumač Kaluđerica, na zahtev svojih klijenata, može da uradi i prevode koji na jednoj strani obuhvataju arapski, turski, grčki, italijanski, portugalski, španski, ali i jezike koji se govore u zemljama naših suseda, odnosno, mađarski, rumunski, bugarski, albanski, makedonski, hrvatski i bosanski. U našem prevodilačkom centru sadržaji službenih materijala mogu biti prebačeni i na slovenački, poljski, češki, slovački, ukrajinski, holandski i na skandinavske jezike, poput norveškog, finskog, danskog i švedskog. Podrazumeva se da naši stručnjaci mogu da urade i prevode sa pomenutih jezika na neke druge, koji su, u konkretnoj situaciji, korisniku potrebni. Prevodilac i sudski tumač Kaluđerica kvalifikovani je i za rad sa kineskim i japanski jezikom, ali i sa latinskim, koji se, istina, već vekovima nigde ne govori, pa se više ne ubraja u žive jezike, ali se i u naše vreme upotrebljava u stručnoj pisanoj dokumentaciji koja se odnosi na oblast farmacije, medicine, veterine ili pravnih nauka. Iako su prevodioci i sudski tumači za estonski, korejski, pakistanski, romski, hebrejski i persijski jezik vrlo retki na našim prostorima, jedni od njih, takođe, ulaze u sastav naše profesionalne ekipe, pa klijentima sa velikim zadovoljstvom možemo da ponudimo i usluge koje obuhvataju neki od pomenutih jezika. Želeći da podržimo savremena nastojanja da se osobe smanjenih govornih sposobnosti i oštećenog sluha takođe aktivno uključe u sve oblasti društvenog života, angažovali smo i stručnjaka za znakovni jezik, koji će klijentima sa pomenutim specifičnim potrebama omogućiti da, bez ikakvih problema, dođu do prevoda zvaničnih dokumenata koja su im potrebna.\nPodrazumeva se da najčešće dobijamo zahteve da sadržaje službenih materijala prebacimo sa nekog stranog jezika na srpski ili, obrnuto, sa našeg na neki drugi jezik. Ovakve prevodilačke usluge su, međutim, uobičajene i u drugim prevodilačkim agencijama, ali ono po čemu se prevodilački centar Akademije Oxford izdvaja od ostalih institucija iz iste branše jeste direktan prevod između dva strana jezika. Radi se o tome da je prevodilac i sudski tumač Kaluđerica u toj meri stručno i opšte obrazovan, iskusan, umešan u prevođenju, sa mnogobrojnim različitim interesovanjima i afinitetima, da je sposoban da jedan dokument izvorno sačinjen na stranom jeziku odmah prebaci na novi, takođe strani, jezik, a da ne primenjuje uobičajeni metod rada koji se u ovakvim situacijama praktikuje, to jest, da sadržaje traženih spisa sa osnovnog jezika prvo prevodi na srpski, pa tek onda sa srpskog na ciljani strani jezik. Potpuno je očigledno da ovakav način rada omogućava klijentima da brže dobiju prevode svojih dokumenata, a cena opisane prevodilačke usluge će biti niža nego na drugim mestima, s obzirom na to da u ovakvom poslu kod nas nije potrebno angažovanje više stručnjaka različitih specijalnosti, jer se sve obavlja neposredno, ali na zavidnom nivou kvaliteta, kao i u svim drugim situacijama.\nPrevodilac i sudski tumač Kaluđerica profesionalno obrađuje sledeća dokumenta\nNaši jezički stručnjaci će, na vaš zahtev, prevesti i overiti bilo koji tip zvaničnih dokumenata ili javnih isprava, ma koliko da su kompleksni njihovi sadržaji i na bilo koju oblast privatnog ili društvenog života se dati materijali odnosili.\nKako se u savremenom biznisu poslovne transakcije uglavnom obavljaju na nivou više država, ponekad čak i kontinenata, postoji izražena potreba za obradom dokumenta koja se u tu svrhu koriste, pa tako prevodioci i sudski tumači Kaluđerica izdaju overene prevode godišnjih izveštaja, rešenja o osnivanju pravnog lica, bilansa uspeha, različitih vrsta poslovnih ugovora, kao što su kupoprodajni, ugovori o saradnji, o prodaji roba i usluga i slični, a uz to i osnivačkog akta preduzeća, ulaznih i izlaznih faktura, finansijskih izveštaja, potvrda o kvalitetu proizvoda i izvoda iz Agencije za privredne registre (APR-a). Kod nas možete dobiti i profesionalnu obradu raznovrsnih poslovnih odluka, poreskog identifikacionog broja (PIB-a), statuta preduzeća, bilansa stanja, godišnjih izveštaja i kompletne tenderske dokumentacije, to jest, službenih materijala koji su, overeni i prevedeni, potrebni za učešće na nekom javnom prikupljanju poslovnih ponuda, takozvanom tenderu. Ovde, recimo, spadaju predmeri, obrasci, opšti uslovi, uputstva za ponuđače i grafička dokumentacija sa tehničkim specifikacijama.\nU širem smislu, poslovna dokumentacija obuhvata i stručne pisane materijale koji se odnose na oblast tehnike, nauke ili građevine, pa tako prevodilac i sudski tumač Kaluđerica radi i sa građevinskim projektima sa propratnom tehničkom i građevinskom dokumentacijom, naučnim i tehničkim patentima, uputstvima za rukovanje, kao i sa deklaracijama proizvoda, laboratorijskim ispitivanjima tehničkih uzoraka i ostalim sličnim dokumentima.\nPored presude o razvodu braka i svih ostalih vrsta sudskih odluka, rešenja i presuda, prevodioci i sudski tumači Kaluđerica profesionalno obrađuju i druga pravna akta, to jest, službene materijale potrebne za vođenje međunarodnih sudskih procesa i obavljanje ostalih pravnih poslova koji prevazilaze granice jedne države. Tu se, recimo, mogu ubrojati različiti tipovi licenci, sertifikata, ovlašćenja, punomoćja, pravilnika, izveštaja i zakonski zasnovanih sporazuma, kao što su, na primer, ugovori o doživotnom izdržavanju, o prometu nepokretnosti i slični. Kod nas možete dobiti i kvalitetan prevod tekovina Evropske Unije, to jest, pravnih normi ove zajednice evropskih država.\nSa posebnom pažnjom prevodioci i sudski tumači Kaluđerica obrađuju medicinsku i farmaceutsku dokumentaciju, s obzirom na to da se ovi spisi uglavnom traže radi lečenja u inostranstvu ili upotrebe uvoznih lekova i preparata. Iz navedenih oblasti prevode i overavaju specifikacije farmaceutskih proizvoda, dokumentaciju o medicinskim proizvodima, uputstva za lekove i karakteristike proizvoda, lekarske nalazi i druga srodna dokumenta.\nUkoliko želite da aplicirate za vizu, podnesete neki zahtev ili ostvarite odgovarajuće lična prava u inostranstvu, morate nadležnoj službi podneti overene prevode traženih uverenja, potvrda, izjava, zahteva, dozvola i saglasnosti, pa tako prevodilac i sudski tumač Kaluđerica može da vam ponudi kompletnu obradu potvrde o mestu boravka, saglasnosti o zastupanju, potvrde o neosuđivanosti, dozvole za boravak, ali i potvrde o redovnom zaposlenju, zahteva za dobijanje vize, potvrde o stanju na tekućem računu u banci, nasledničke i svih ostalih vrsta zvaničnih izjava pojedinaca, potvrde o redovnim primanjima, uverenja o nekažnjavanju i, posebno često tražene, potvrde o slobodnom bračnom stanju, bez koje se ne može sklopiti brak u nekoj stranoj zemlji.\nSavremeno doba otvorenih granica mnogima je omogućilo školovanje, usavršavanje i zasnivanje radnog odnosa u inostranstvu, pa u tu svrhu prevodioci i sudski tumači Kaluđerica prevode i overavaju diplome i sve dodatke koji uz njih idu, prepise ocena, svedočanstva o završenim razredima osnovne i srednje škole, potvrde o redovnom školovanju ili studiranju, uverenja o položenim ispitima, nastavne planove i programe fakulteta, kao i ostale pisane materijale kojima pojedinac može da dokaže nivo svog obrazovanja ili koji se odnose na konkretne institucije obrazovnog sistema.\nU oblasti ličnih dokumenata prevodilac i sudski tumač Kaluđerica radi sa ličnom kartom, pasošem, krštenicom (izvodom iz matične knjige rođenih), vozačkom dozvolom, uverenjem o državljanstvu, venčanim listom (izvodom iz matične knjige venčanih), ali i sa saobraćajnom dozvolom, potvrdom o prebivalištu, umrlicom (izvodom iz matične knjige umrlih), radnom dozvolom i mnogim drugim dokumentima koja se tiču isključivo jedne osobe.\nŠta još može da vam ponudi prevodilac i sudski tumač Kaluđerica?\nUprkos tome što zaista smatramo da su prevodi koje urade naši jezičkih stručnjaci jedni od najkvalitetnijih koje možete dobiti na ovim prostorima, izaći ćemo u susret svim vašim zahtevima, pa ćemo tako prihvatiti i da samo overimo materijale čiji ste prevod na novi jezik poverili nekom drugom stručnjaku, a ne prevodilačkom timu Akademije Oxford. Napominjemo, međutim, da ćemo i tada, kao i u svim drugim prilikama, morati da sprovedemo predviđenu proceduru overe, koja podrazumeva vrlo detaljno upoređivanje prevoda koji imate sa originalnim dokumentom, koji nam, takođe, morate dostaviti na uvid. Ovaj postupak sprovodi se sa ciljem da se utvrdi potpuno poklapanje prevedenog i izvornog materijala, kako u pogledu sadržaja, tako i kada je reč o korišćenim stručnim terminima i stilu izrade, jer, jedino tako, prevod može biti zvanično overen i svrstan u rang sa ostalim originalnim dokumentima. Dakle, ukoliko prevodilac i sudski tumač Kaluđerica utvrdi da vaš prevod poseduje navedene karakteristike, overiće ga svojim jedinstvenim pečatom i na njega staviti svojeručni potpis. Sada ovaj spis može postati deo međunarodnog pravnog saobraćaja, s obzirom na to da na sebi nosi zvaničnu potvrdu da je pregledan i odobren od strane ovlašćenog stručnog lica i da se, kao takav, može podnositi u sve nadležne ustanove jednog sistema.\nPonekad se, međutim, dogodi da prevodilac i sudski tumač Kaluđerica ustanovi da vaš prevod nije urađen prema pravilima, to jest, da u nečemu odstupa od izvornog dokumenta ili sadrži druge greške i nepravilnosti, pa ne može da ga regularno overi. No, i u ovakvoj situaciji imamo za vas rešenje! Naravno da nećemo predlagati da naši stručnjaci ponovo prevode vaš dokument, s obzirom na to da bismo vas tako izložili nepotrebnim troškovima i gubljenju vremena. Umesto toga, naši lektori i korektori, važni članovi profesionalne ekipe Akademije Oxford, će uraditi redakturu spornog teksta i na svim nivoima poboljšati njegov kvalitet. Oni će, naime, prvo uraditi detaljan jezički pregled i prevoda i originala, u svim predviđenim pojedinostima uskladiti ova dva materijala, ispraviti pravopisne, slovne, stilske, gramatičke i druge jezičke greške koje uoče, ali i prekontrolisati, i u slučaju potrebe, korigovati prevod stručnih izraza i termina, koji moraju biti jasno i nedvosmisleno izraženi, budući da čine srž samog zvaničnog dokumenta. Nakon ovakve stručne intervencije, dobićete materijal na jeziku koji ste tražili, očišćen od svih grešaka, nepravilnosti i odstupanja od originala, pa ćete, odmah nakon overe, moći da ga upotrebljavate u zvaničnom pravnom prometu.\nPrevodioci i sudski tumači Kaluđerica čine sve što je u njihovoj moći da svaki posao koji im je poveren završe za što kraće vreme, no ponekad se dogodi da klijenti nisu u mogućnosti da prihvate rokove koje nudimo, budući da imaju potrebu da prevedene spise dobiju što pre, pa tada prevodilac i sudski tumač Kaluđerica radi takozvani „hitan prevod” materijala, koji je specifičan ne samo po brzini izrade, već i po tome što korisniku nudi mogućnost da sam definiše termin koji mu najviše odgovara za obavljanje ove prevodilačke usluge. Naši stručnjaci i u opisanom okolnostima daju svoj maksimum, to jest omogućavaju strankama da u roku koji su naveli dobiju prevode traženih dokumenata, a kvalitet rada ostaje na vrhunskom nivou. S obzirom na to da sada rade u izmenjenim i otežanim okolnostima i, svakako, pod većim pritiskom, cena ove usluge biće drugačija od uobičajene, to jest, klijent će, pored osnovnih troškova, morati da plati i takozvani „dodatak za hitnost”, na čiju visinu utiče broj prevedenih strana, ali i dužina vremenskog perioda koji je određen za završetak posla.\nPrevodilac i sudski tumač Kaluđerica radi na sledeći način\nPrimarni zadatak naših jezičkih stručnjaka jeste da klijentima omoguće da dobiju overene prevode traženih dokumenata, to jest, materijale na novom jeziku, dovedene u oblik prihvatljiv u međunarodnom pravnom saobraćaju. Da bi to postigli, prevodioci i sudski tumači Kaluđerica, pre svega, moraju tačno i korektno da prevedu konkretne spise na novi jezik, što nije nimalo lak posao, budući da zahteva visok nivo koncentracije i znanja, bez ikakvih improvizacija ili uplitanja subjektivni stavova. Sve što je navedeno u osnovnom dokumentu mora biti adekvatno izraženo u prevodu, a posebno se vodi računa o prebacivanju stručnih izraza i termina na ciljani jezik, budući da oni moraju biti vrlo precizni, jer od njihovog značenja zavisi i tumačenje samog zvaničnog materijala. Prevodioci i sudski tumači Kaluđerica se, tokom rada, izrazito pridržavaju gramatičkih, pravopisnih, semantičkih i ostalih normativa jezika na koji prevode, poštujući i njegov duh, uopšte, a novi dokument pišu takozvanim administrativnim stilom, koji se koristi u službenim materijalima i odlikuje se jasnim izražavanjem, ukalupljenom leksikom i sintaksom, kao i izbegavanjem svake mogućnosti dvosmislenog i nejasnog tumačenja onoga što je napisano. Kada se završi prevođenje, materijal pregledaju sami njegovi autori, a zatim i lektori, jezički stručnjaci bez premca, koji će detektovati i ispraviti čak i one nepravilnosti, greške i odstupanja od teksta izvornika koja su, u prvoj kontroli, eventualno ostala neuočena.\nTako upakovan prevod stiže u proces overe, kada će, pre svega, biti detaljno i vrlo pažljivo upoređen sa osnovnim dokumentom, koji se našim stručnjacima, iz tog razloga, takođe mora dostaviti na uvid. Ovaj postupak sprovodi se sa ciljem da se dokaže potpuno poklapanje prevedene i originalne verzije jednog dokumenta, kako u sadržaju, tako i u stilu izrade i stručnim izrazima i terminima koji su upotrebljeni. To je, naime, uslov koji prevod mora da ispuni kako bi bio zvanično overen i uključeni u pravno validne materijale. Ukoliko je to zaista tako, prevodilac i sudski tumač Kaluđerica će ga overiti svojim pečatom na kome se nalazi jedinstveni registracioni broj, i na njega staviti svojeručni potpis. Sada ovaj dokument poseduje zakonsku snagu originala i može se koristiti u pravnim, administrativnim i ostalim legalnim poslovima.\nUkoliko odlučite da nam poverite obradu svojih zvaničnih materijala, imaćete samo obavezu da nam se odgovarajući način dostavite originalna dokumenta ili, u krajnjoj liniji, njihove fotokopije koji ste prethodno overili u za to nadležnoj instituciji. Spise koje želite da prevedemo i overimo možete lično doneti u neku od naših beogradskih filijala, tamo ih predati ovlašćenom koordinatoru i sa njim se dogovoriti oko ostalih detalja naše saradnje. Takođe imate mogućnost da, ako vam više odgovara, dokumenta pošaljete na našu adresu preporučenom poštanskom pošiljkom ili posredstvom neke od kurirskih službi koje su aktivne na području Beograda. Postoji i varijanta dostave materijala elektronskim putem, no ona je rezervisana isključivo za situaciju kada vam radimo „hitan prevod” dokumenata, jer je tada naročito važno da ona što pre stignu do naših prevodilaca, kako bismo u predviđenom roku ispunili vaše zahteve. No, i kada skenirana dokumenta pošaljete na naš mejl, imaćete obavezu da nam naknadno, a vodeći računa o terminu koji ste odredili za završetak prevoda, na neki od gore spomenutih načina donesete ili pošaljete originale, kako bi prevodilac i sudski tumač Kaluđerica mogao da ih, u postupku overe, uporedi sa prevodima.\nKada se materijali na novom jeziku overe, spajaju se sa originalima i vraćaju klijentima. Dostava i preuzimanje dokumenata obavlja se u skladu sa dogovorom sa vama, kao korisnicima naših usluga, a naravno na način koji vam najviše odgovara. U ponudi su dve varijante - prva je da dokumenta lično podignete u nekom od naših beogradskih predstavništava, a druga da vam ih pošaljemo na kućnu, adresu firme ili neku treću lokaciju koju navedete u zahtevu. Dostavu će izvršiti kurirska služba sa kojom već duže na ovom polju sarađujemo ili Pošta Srbije, koja će materijale poslati kao preporučenu pošiljku. Morate znati da cenu dostave sami plaćate, potpuno nezavisno od troškova vezanih za prevod, overu, redakturu i druge usluge koje ste dobili u našem prevodilačkom centru. Visina ovih troškova zavisiće od zvaničnog cenovnika angažovane dostavne službe, a najverovatnije ćete ih izmiriti prilikom preuzimanja materijala, direktno kuriru na ruke.\nCena prevoda se formira na osnovu broja obrađenih strana, a, kako nalaže prevodilačko pravilo koga se i prevodioci i sudski tumači Kaluđerica pridržavaju, na jednoj od njih nalazi se tekstualni sadržaj od 1800 slovnih mesta, sa sve uračunatim razmacima između reči. Ovaj standard važi za sve pisane materijale, pa tako i za zvanična dokumenta, iako jedna njihova strana gotovo uvek sadrži znatno kraći tekst. Važno je da znate da se na veće količine prevedenog materijala uglavnom odobrava i neki popust, a sve cene usluga koje možemo da vam ponudimo dostupne su vam cenovniku na zvaničnom sajtu Akademije Oxford. O tome se, takođe, možete raspitati kod ovlašćenih službenika u našim poslovnicama u Beogradu.\nPrevedeni materijali overeni pečatom licenciranog sudskog tumača mogu se, sa jednakom snagom originala, uključiti u zvanični pravni promet, no postoje i ona prevedena dokumenta koja u tu svrhu moraju biti overena i takozvanim Apostille pečatom. Overa Apostille-om uvedena je na osnovu odredaba međunarodne Konvencije o ukidanju potrebe legalizacije stranih javnih isprava, koju je u Hagu 1961. godine potpisalo stotinak država. Predviđeno je da apostilirani materijali mogu, bez ikakvih ograničenja, da se koriste u pravnim sistemima zemalja potpisnica i ne zahtevaju naknadne provere niti overe.\nPostupak apostiliranja dokumenata koja će se koristiti u inostranstvu je drugačiji za različite tipove zvaničnih materijala, pa je tako ponekad potrebno prvo dokumenta prevesti i overiti pečatom ovlašćenog sudskog tumača, a potom uraditi overu Apostille-om, dok je u drugim slučajevima predviđeno da se prvo uradi apostiliranje konkretnog zvaničnog materijala, a da nakon toga jezički stručnjaci njegov sadržaj prevedu na traženi jezik i urade overu. Apostille pečat ima oblik štambilja u koji se, na tačno određen način, unose odgovarajući podaci, tako da se ponekad zahteva da, osim samog teksta dokumenta, na ciljani jezik bude prebačen i sadržaj Apostille pečata. Kod nekih materijala dovoljno je Apostille-om overiti samo prevod, no u nekim slučajevima zahteva se da ovaj pečat bude i na prevodu i na originalu. Bitno je da znate da apostiliranje nije predviđeno za sve vrste zvaničnih dokumenata, pa se tako nikada ne sprovodi kod administrativnih isprava koje su neposredno vezane za neki carinski ili trgovinski posao, kao ni kod onih koje su izdali diplomatsko - konzularni predstavnici.\nZa Apostille overu u Republici Srbiji zaduženi su predsednici ili ovlašćene sudije teritorijalno nadležnih osnovnih sudova. Budući da prevodioci i sudski tumači Kaluđerica ne vrše ovaj tip legalizacije, nemaju ni profesionalnu obavezu da poznaju sve pojedinosti datog postupka, te će vam o tome dati samo osnovna obaveštenja i uputiti vas na nadležnu pravosudnu instituciju, gde ćete se o svemu detaljno raspitati. Važno je da ovlašćenom službeniku tačno navedete koji dokument želite da apostilirate, kao i za šta su vam potrebni overeni prevodi, jer ćete tako sigurno dobiti pouzdane i upotrebljive informacije. Ukoliko je za vaš konkretni materijal potrebna overa Apostille-om, nadležnoj službi osnovnog suda predajete odgovarajući zahtev, ali i original dokumenta koji overavate, njegovu fotokopiju, koja će ostati sudu, kao i fotokopiju vaše lične karte.\nSve što je potrebno da znate o postupku apostiliranja službenih materijala možete pitati ovlašćenog službenika nekog od 3 beogradska osnovna suda. Pošto Kaluđerica pripada područjima dve beogradske opštine, važno je da znate da je za teritoriju opštine Grocka nadležan Drugi osnovni sud, smešten na Vračaru, u Katanićevoj ulici broj 15, a za opštinu Zvezdara Prvi osnovni sud, koji se nalazi na Novom Beogradu, u Bulevaru Nikole Tesle 42a. Obaveštenja o Apostille-u možete potražiti i u Višem sudu u Beogradu, čije je adresa Timočka 15, na Vračaru.\nMolimo vas da nas telefonom ili mejlom kontaktirate ili lično dođete u neku od naših poslovnica u glavnom gradu ukoliko imate bilo kakvih pitanja u vezi sa načinom rada našeg prevodilačkog centra ili postupkom overe zvanične dokumentacije. Nastojaćemo da na sva vaša pitanja što detaljnije odgovorimo, a ako procenimo da je i to potrebno, zakazaćemo vam besplatnu konsultaciju sa nekim od naših stručnjaka.\nKategorije prevoda za Kaluđerica\nIzračunajte okvirnu cenu prevoda za Kaluđericu\nSpisak sudskih tumača za opštinu Kaluđerica\nza opštinu Kaluđerica\nSudski tumači i prevodioci u Kaluđerici\nAkademija Oxford Kaluđerica


Obama: Nećemo ratovati sa Rusijom zbog Sirije | WebTribune\nHome U FOKUSU Obama: Nećemo ratovati sa Rusijom zbog Sirije\nNećemo sa Rusijom ući u rat putem posrednika u Siriji, izjavio je američki predsednik Barak Obama na konferenciji za novinare, odbijajući da precizno odgovori da li će SAD zaštititi takozvane umerene sirijske pobunjenike od ruskih udara kako je nagoveštavao Pentagon.\nŠef Bele kuće je osudio ruske napade kao „recept za katastrofu”, optuživši Kremlj da ne razlikuje pripadnike Islamske države (ID) od opozicije sa legitimnim ciljevima. Ipak, Obama se ogradio od poruka vojnog establišmenta da bi trebalo zaštiti milicije koje Amerikanci obučavaju i naoružavaju proteklih godinu dana a koje su, kako tvrdi vašington i negira Moskva, na meti ruske avijacije.\nMoskva je nastavila da bombarduje ciljeve u Siriji tvrdeći da su „precizno hirurški” pogodili položaje islamiste. Zapadne i sunitske arapske zemlje i dalje objašnjavaju da Rusi uništavaju sve Asadove neprijatelje, uključujući i legitimnu opoziciju.\nRusko Ministarstvo odbrane je saopštilo da su „hirurški precizni” vazdušni napadi ruskih borbenih aviona uništili sedište džihadističke grupe u blizini grada Rake.\n„U protekla 24 časa, borbeni avioni Suhoj Su-34 i Su-24M izvršili su 20 naleta i pogodili devet ciljeva ID”, rekao je portparol Ministarstva Igor Konašenkov.\n„Avionska bomba BETAB-500, koju je lansirao Suhoj Su-34 u blizini Rake, eliminisala je komandni centar jedne od terorističkih grupacija, kao i podzemno skladište eksploziva i municije”, kazao je glasnogovornik ministarstva.\nRaka je neformalna prestonica ID u pre dve godine. Ipak, Zapadnjaci i zalivski sunitski Arapi smatraju da Vladimir Putin atakuje na sve neprijatelje svog saveznika, sirijskog predsednika Bašara el Asada, jačajući položaj zvanične vlade u Damasku. Brojne su grupe koje se bore protiv Asada, ali među njima i takozvanih umerenih koje je Zapad naoružavao i obučavao. Otud bojazan da bi Rusija i SAD mogle da uđu u rat putem posrednika, sukob gde treniraju i finansiraju međusobno suprotstavljene ratnike.\nNevladina organizacija iz Londona Sirijska opservatorija za ljudska prava iznela je podatak da je samo u četvrtak u Raki u napadima Rusa život izgubila 12 pripadnika ID. Ista organizacija navodi i da su najmanje 53 osobe, od kojih 39 civila i 14 pripadnika ekstremističkih organizacija, poginule u ruskim vazdušnim napadima od početka intervencije u sredu.\nIstovremeno je ruski premijer Dmitrij Medvedev odgovarao na pitanja da li sve ovo Moskva radi da bi zaštitila svoje ekonomske interese.\n„To je velika teorija zavere”, izjavio je Medvedev u intervjuu za emisiju „Vesti u subotu”, kao odgovor na tvrdnje da Rusija svojim delovanjem štiti tržišta za prodaju oružja, kao i da se bori protiv nastojanja da katarski gasovod stigne do Sredozemnog mora i zameni snabdevanje Evrope ruskim gasom.\nSve te priče su „zavera ili propaganda, koju u ovakvim situacijama koristi više država”, kazao je Medvedev, a prenosi Tanjug.\n„Tačno, snabdevamo ih oružjem, ali to nije fantastična suma novca, to možda mogu biti stotine miliona dolara, a naš sveukupni portfolio iznosi 15 milijardi dolara. To znači, drugim rečima, da nemamo nikakve super ekonomske interese tamo.”\nNastavljeni su i udari koje izvodi međunarodna koalicija predvođena Sjedinjenim Američkim Državama. Na meti bombardovanja bila su 27 cilja u Iraku i Siriji, gde se gađaju položaji sunitskih ekstremista, preneo je Rojters.\nDA PUKNE PO EVROPSKOJ GLAVI: NATO postavlja novih 5 elitnih bataljona na granicu Rusije


Vinarima i vinogradarima IPARD novac za kupovinu opreme i izgradnju vinarija | Info tim logistika\nVinarima i vinogradarima IPARD novac za kupovinu opreme i izgradnju vinarija\n07.04.2020 Podelite: Kategorija: Voćarstvo\nKako bi se ispunio cilj predviđen Strategijom razvoja vinarstva i vinogradarstva u Srbiji za period 2020-2030. godine, kojim je predviđeno da se površine pod vinogradima u Srbij i godišnje povećavaj u za 750-1000 hektara, neophodno je da se već u 2020. godini krene u zasnivanje novih i proširenje postojećih vinograda, objavljeno je u novom broju publikacije IPARD na dlanu MInistarstva poljoprivrede, šumarstva i vodoprivrede.\nS obzirom na to da realizacija investicija podržanih IPARD fondom, ne može biti otpočeta pre dobijanja rešenja o odobrenju projekta, na predlog Saveza vinara i vinogradara Srbije, investicije koje se odnose na podizanje, restruktuiranje i konverziju vinograda prestale su da budu dostupne kroz IPARD II Program.\nNa ovaj način omogućeno je vinarima i vinogradarima da podršku za navedene investicije ostvare u okviru nacionalnih mera ruralnog razvoja, kod kojih se realizaciji investicije može pristupiti odmah i na taj način – ovaj sezonski posao obaviti na vreme.\nPodrška iz IPARD 2 programa je vinarima i vinogradarima i dalje dostupna za druge tipove investicija. IPARD sredstva su ipak i dalje dostupna proizvođačima iz sektora vinarstva i vinogradarstva, pa tako u okviru Mere 1 i Mere 3, oni mogu da ostvare podršku za nabavku opreme i mehanizacije, ali i za izgradnju i opremanje vinarija.


Istraživanje – vibracije izazivaju pospanost - Auto Republika\nPočetna Vesti Istraživanje – vibracije izazivaju pospanost\nVelika je verovatnoća da smo svi to osetili u nekoj prilici. Razmislite, vozite, vozite a onda najednom osetite kako vam kapci postaju teži i kako vam se oči zatvaraju. Uz nedostatak sna, ispostavlja se da vibracije određene frekvencije uzrokuju ovakve efekte.\nProfesor na RMIT Stefan Robertson kaže da “uzak opseg vibracija koje se preko sedišta vozača prenose na osobu za upravljačem može izazvati pospanost u roku od 15 do 30 minuta, što je nestvarno brzo “.\nOko 20% od svih saobraćajnih nezgoda kojima je značajno doprineo umor, kao i jedan od pet vozača, su prijavili da su zadremali za volanom. Ovo čini pospanost jednim od najvećih problema na svetskim drumovima.\n“Do ovog trenutka, postojali su standardi za vibracije unutar automobila, ali su oni uspostavljeni zarad povećanja nivoa komfora, jer ljudi jednostavno ne vole “truckave” četvorotočkaše,” objasnio je Robertson, tvrdeći pritom da je studija “vest, velika vest “.\n“Niko do sada nije bio svesan uticaja vibracija koje dolaze sa puta… i verovatno od motora, takođe, a što sve zajedno dovodi do pospanosti,” nastavio je on.\nIstraživanje koje je sproveo univerzitet RMIT je još uvek sveže, i nije propratilo broj smtrnih ishoda uzrokovanih umorom vozača koji je uslovljen vibracijama. Čak i u slučaju da je mali doprinos ovog uzroka, ukupnom broj stradalih, u apsolutnim pokazateljima to bi moglo da znači da hiljade vozača poginu baš iz ovog razloga. Studija bi mogla da doprinese spasavanju brojnih života, odnosno prevenciji smrtnih ishoda.\n“Ukoliko nas pitate za pretpostavku u vezi broja poginulih zbog umora i pospanosti, naša procena je da to oko 250.000 ljudi godišnje, na svetskom nivou,” kaže Robertson, “To je ogromna cifra.”\n“Ako sada, za potrebe ovog razmatranja, samo 10% tog broja pripišemo negativnom uticaju vibracija, to je onda 25.000 stradalih samo zbog toga. Ukoliko postoji nešto što bi mogli da uradimo da makar delimično redukujemo nivo vibracija, dali bismo veliki doprinos bezbednosti na putevima širom sveta.”\nIstraživački tim još uvek nije dostigao nivo sa koga mi mogao da ponudi dobro rešenje, ali neke ideje su već prisutne. Deo njih je u domenu primene proizvođača automobila, dok drugi deo zavisi od volje i akcije samih vozača.\n“U prilici smo da koristimo određene materijale koji bi mogli da izoluju neke frekvencije koje dopiru do sedišta vozača,” kaže Robertson.\n“Moguće je da bi takođe mogli da koristimo aktivnu kontrolu vibracija, baš kao što se to čini sa uređajima za poništavanje buke. To je budućnost, ubeđen sam.”\nIstraživački tim je još naglasio da dugotrajna vožnja permanentnom brzinom dovodi vozača u rizik od još štetnijeg uticaja produženih vibracija istiog intenziteta, pa bi rešenje mogla da bude i češča promena brzine kretanja. Nešto poput ponovnog startovanja računara, samo u svetlu uticaja na organizam vozača. Naravno, mogućnost primene ove taktike umnogome zavisi i od uslova u saobraćaju.\ntagovi: research RMIT University Stephen Robertson Study Vibrations impact on safety\nprethodno Alfredo Altavila dao ostavku u FCA\nsledeće Zanimljivost dana: Lexus LS400 sa 1,6 miliona pređenih kilometara


Petak, 3.07.2020., 14:38 Petak, 3.07.2020., 13:03\nSlavni američki rock sastav, ZZ Top, ponovo je u studiju gdje snima novi, 16. po redu, studijski album.\nNasljednika ploče “La Futura” iz 2012. ponovo će producirati Rick Rubin, a mogao bi da uključi i gostovanje starog prijatelja benda, legendarnog britanskog gitariste Jeffa Becka.\nGitarista Bill Gibbons objavio je da bi novi album mogao da sadrži i pjesmu koju pokušavaju da dovrše od osnivanja benda krajem 60-ih godina prošlog vijeka.\n– Pokušavamo punih pet decenija da dovršimo i snimimo tu pjesmu, koju smo započeli kad se bend prvi put okupio, možda će ovaj pokušaj konačno donijeti njen studijski snimak.\nNa pitanje da li su tačne glasine da je Jeff Beck uključen kao gost na snimanju on je odgovorio potvrdno.\n– Nevjerovatno je da postoji tip koji ne samo da još uvek radi ono što mi želimo da radimo već i dalje izmišlja stvari na gitari koje vjerovatno niko drugi ne može da smisli. Beck je stvarno sjajan tip, svirao je sa nama u Londonu prošle godine i kada se vratimo u studio, vjerovatno ćemo pokušati nešto zajedno da snimimo.